Vesić: Spreman sam da se suočim sa Ðilasom - Infobrif\nVesić: Spreman sam da se suočim sa Ðilasom\nObjavljeno 14.03.2019. u 13:14\nZamenik gradonačelnika Beograda Goran Vesić izjavio je danas da je Prvom osnovnom sudu u Beogradu podneo dokaze na više stotina strana o tome kako je lider Saveza za Srbiju i bivši gradonačelnik Dragan Ðilas upravljao javnim gradskim preduzećima i lično se bogatio dok je bio na čelu gradske vlasti.\nVesić je novinarima ispred zgrade Prvog osnovnog suda, posle odlaganja suđenja po tužbi lidera Saveza za Srbiju Dragana Đilasa, rekao da ga je bivši gradonačelnik tužio, jer je 2017. godine u jednoj emisiji izjavio da je Ðilas uništio grad dok je vladao Beogradom i da se na toj funkciji enormno obogatio.\nVesić je kao argumente za svoju tvrdnju, između ostalog, naveo da su u 2019. prihodi gradskih preduzeća povećani za 28 odsto u odnosu na 2013. godinu kada je Dragan Ðilas bio gradonačelnik.\nOdloženo ročište po tužbi Đilasa protiv Vesića i to zbog novinara\n„Gubitak javnih preduzeća je 2013. iznosio 495 miliona dinara, dok će ove godine njihova dobiti iznositi 4,8 milijardi dinara. To znači da je razlika 5,3 milijardi dinara ili oko 44 miliona evra, a za pet godina to bi značilo 220 miliona evra i da je to gubitak koji je napravio u javnim preduzećima“, rekao je Vesić.\nDodao je da je u 2019. godini planirano povećanje investicija za više od 4,8 puta u odnosu na 2013. godinu što, kaže, pokazuje kako danas posluju javna preduzeća.\nKako je rekao, doneo je i dokaze o tome kako se Ðilas obogatio i naglasio da to nisu njegove “privatne opservacije“ već zvanični podaci Agencije za privredne registre (APR) o Ðilasovim kompanijama.\nVesić je novinarima pokazao grafikone koji pokazuju kako su poslovale najveće Ðilasove kompanije od 2000. do 2003. godine i kako njihovi prihodi rastu od njegovog ulaska u politiku.\n„To je za mene više nego jasan dokaz o tome šta je Ðilas radio dok je bio na vlasti u Beogradu. Ne može da se smatra klevetom, ako na osnovu završnih računa pokažem da je ukupan prihod njegovih kompanija između 2000. i 2003. godine iznosio jedan odsto ukupnog prihoda između 2004. i 2007. godine“, naveo je Vesić.\nUkazao je i na to da je Ministarstvo finansija, u vreme vlade Mirka Cvetkovića, upozoravalo Ðilasa da prezadužuje Beograd i da o tome postoji nekoliko zvaničnih dopisa Ministarstva koje je, kaže, takođe podneo sudu.\nSzS: Gde je potrošeno 314 miliona dinara za održavanje…\nVesić: 6.000 domaćinstava ostalo bez struje, 20 obdaništa…\nVesić se pozvao i na zvaničan izveštaj američke agencije „Mudis“ da je zaduženje Ðilasa kao gradonačelnika iznosilo 78 odsto ukupnih prihoda i istakao da će ove godine, prema procenama te agencije, iznositi oko 37 odsto.\nVesić je kazao da je u podnesku naveo i da je bivši gradonačelnik isplatio 14 miliona evra firmi koja je bila angažovana na izgradnji mosta na Adi samo zato što je most, kako kaže, završen nekoliko dana pre roka.\nNaveo je i da je podneo niz dokaza o tome kako je prodata Ðilasova zgrada na Novom Beogradu što je nazvao „vrlo zanimljivom transakcijom između Ðilasa i Šolaka.\nVesić je kazao da je Ðilas u svojim poslovnim knjigama iz 2016. godine zaveo da je investiciona vrednost zgrade 242 miliona dinara, dok je 2017. godine, kada je prodao zgradu Šolaku, zgrada procenjena na 611 miliona dinara.\n„Kako je za godinu dana vrednost zgrade mogla da poraste 369 miliona dinara. Vrednost nekretnina jeste porasla, ali nije mogla toliko puta. Zgrada je prodata za tri miliona evra više i očigledno plaćena na početku predizborne kampanje Ðilasa“, rekao je Vesić.\nNaglasio je da nema ništa lično protiv Ðilasa, niti želi da vređa njega niti bilo koga drugog, ali da Ðilas kao političar i javna ličnost mora da trpi više kritika od ostalih.\n„I ja svakodnevno trpim kritike, optužuju me i javne ličnosti i oni koji to nisu, za stvari sa kojima nemam nikave veze, pa ih ne tužim i ne idem po sudovima kao Ðilas. On nije tužio samo mene, već i nekoliko novinara, što je za mene neverovatno. Nikada nisam tužio nijednog novinara, iako je bilo tekstova koji nisu bili na mestu“, naglasio je Vesić.\nNaveo je da kao Ðilasov politički protivnik ima pravo da upozori građane šta bi se desilo sa Beogradom kad bi Ðilas ponovo došao na vlast.\n„To sam izrekao u trenutku kada se kandidovao za gradonačelnika Beograda. Moje pravo i obaveza je da upozorim građane kako je izgledala njegova vlast i kako bi to izgledalo da je ponovo izabran za gradonačelnika“, naveo je Vesić.\nSmatra da je sud pravo mesto gde treba da se priča o Ðilasu i kaže da mu je drago što ima priliku da na sudu iznese sve dokaze.\n„Spreman sam da se suočim sa Ðilasom i radujem se ovim suđenjima, jer je to prilika da Ðilas na sudu objasni šta je radio“, naglasio je Vesić i dodao je da je u interesu svih da mediji prisustvuju suđenju.\n„Ono što će se pričati na ovom ročištu je tema za medije, a ne samo za građane. Nadamo se da će sledeći put svi novinari moći da izveštavaju sa suđenja, da čuju argumente i sami zaključe šta se dešava“, rekao je Vesić.\nDragan ĐilasGoran VesićSud\nŠutanovac: Krajnje je vreme za smenu ministra odbrane\nVesić: Trenutno najveći problem sa kanalom koji ide ispod Zrenjaninskog puta\nSzS: Gde je potrošeno 314 miliona dinara za održavanje kišne kanalizacije?\nVesić: 6.000 domaćinstava ostalo bez struje, 20 obdaništa poplavljeno


Tradicionalna podrška opštine manjim preduzetničkim radnjama - Општина Стара Пазова - Званична презентација\nNaslovna Informacije Novosti Tradicionalna podrška opštine manjim preduzetničkim radnjama\nCiljevi ovog vida opštinske pomoći preduzetnicima su jačanje konkurentnosti, unapređenje tehnoloških procesa, proizvoda i usluga, povećanje vrednosti i obima prometa, smanjenje troškova finansiranja proizvodne opreme i repromaterijala.\nOpština Stara Pazova je sa programom podrške krenula 2013. godine i prvobitnim programom je bilo obuhvaćeno manje korisnika, koji ovim putem ulažu u razvoj svog poslovanja. Pošto je tendencija da interesovanje za ovaj vid podrške među preduzetnicima raste, već drugu godinu zaredom lokalna samouprava ima povećan broj preduzetnika kojima se sredstva dodeljuju, a raste i broj preduzetničkih delatnosti koje svake godine učestvuju na konkursu.\n„Sa vas 100 preduzetnika, koji ste danas na ime dodeljenih sredstava ovde potpisali ugovore sa vašom Opštinom, napravili smo važan korak sa ciljem da pomognemo u naporima da opstanete i ostanete uspešni u delatnosti kojom se bavite. Naše želje su da povećamo sredstva za svakoga ko se obrati na ovaj konkurs i tome i težimo da sprovedemo u delo tokom naredne budžetske godine. Želimo vam puno novih poslovnih uspeha u daljem poslovanju“, poručio je prisutnima predsednik Opštine Đorđe Radinović.\nMarina Savić, pomoćnik predsednika Opštine za ekonomski razvoj: “Drago nam je da smo uspeli da nađemo instrument za podršku preduzetnicima, bez obzira što smo, kao Opština uvršetni u prvu grupu po razvijenosti na teritoriji Republike Srbije. Pomenuti status nam u znatnoj meri ograničava subvencije, koje bi inače bili u prilici da dajemo privrednicima i preduzetnicima, ali se trudimo da na tome ne ostane primenom ovakvih modela podrške“.\nImajući u vidu da okosnicu privrede Stara Pazova čine mala i srednja preduzeća, Opština Stara Pazova ovakvim programom na simboličan način doprinosi daljem razvoju, ali i pokazuje da razmišlja o preduzetnicima i time ih prepoznaje kao bitan resurs privrede.


ĐOKOVIĆ GUBI PRVO MESTO? Evo šta Novaka može da spasi! ·\nKomentari isključeni za ĐOKOVIĆ GUBI PRVO MESTO? Evo šta Novaka može da spasi!\nUprkos porazu od Karlosa Alkaraza u polufinalu Otvorenog prvenstva Madrida, Novak Đoković će zadržati prvo mesto na ATP listi koja izlazi u ponedeljak.\nBiće to 369. nedelja koju naš as počinje na čelu ATP karavana, a da li će tu ostati i na listi koja izlazi 15. maja zavisi od rezultata na Otvorenom prvenstvu Rima.\nI to samo njegovog rezultata, jer jedini koji bi mogao da ga prestigne, iako uopšte ne nastupa u večnom gradu, je Rus Danil Medvedev. Ta mogućnost postojala je i pre mastersa u Madridu, kada su pred Noletom postojale dve opcije da obezbedi ostanak na prvom mestu i posle Rima. Prva je bila da stigne do finala u prestonici Španije i bar do trećeg kola Rima. Ova opcija otpala je pošto ga je u polufinalu zaustavio Karlitos Alkaras. Ali ima Nole još jednu priliku, iako neće biti nimalo lako, imajući u vidu kako izgleda žreb za turnir u Rimu.\nĐokoviću je potrebno da u Rimu ponovi uspeh iz Madrida, odnosno da u Foro Italiku stigne bar do polufinala. U tom slučaju, imaće 50 bodova više od Medvedeva na listi koja izlazi 15. maja.\nTo mu ipak ne bi bilo dovoljno da obezbedi ostanak na čelu sve do kraja Rolan Garosa. Razlog je što mu se u nedelji pre početka Otvorenog prvenstva Francuske briše 250 poena koje je osvojio trijumfom na Beograd openu, turniru koji je prošle godine “uglavljen” pre Rolan Garosa čiji početak je odložen za nedelju dana.\nZbog toga je važno da Novak u Rimu odbrani prošlogodišnje finale, iako će to biti đavolski teško, jer mu je žreb već u polufinalu odredio Rafaela Nadala koji će imati lakši put do završnice jer mu za razliku od Madrida, u Rimu na putu ne stoji Alkaraz.


Dan Evrope 2018: Poruke za Evropu – Kruševac PRESS\nAutor Redakcija\t Poslednje ažuriranje 04.05.2018.\nEvropski pokret u Srbiji i ove godine obeležava Dan Evrope, 9. maj, nizom manifestacija organizovanih u saradnji sa Međunarodnim evropskim pokretom i Mrežom Evropskog pokreta u Srbiji.\nMoto ovogodišnjih događaja “Poruke za Evropu” poziva građane Srbije na razgovor o Evropi i sa Evropom.\nU sredu, 9. maja, na Trgu Republike u Beogradu, u periodu od 12 do 15 časova biće organizovana tradicionalna Ulična akcija. Volonteri i aktivisti Foruma mladih EPuS-a deliće informativne i promotivne materijale i razgovarati sa građanima o mogućnostima uključivanja i doprinosa pozitivnim promenama u društvu.\nŠtand će u 12 časova posetiti predsednik EPuS-a Mihailo Crnobrnja i generalna sekretarka EPuS-a Suzana Grubješić, kao i članovi Izvršnog odbora koji će se pridružiti razgovoru sa građanima.\nIstog dana u večernjim časovima, na beogradskom Cvetnom trgu biće upriličeno Filmsko veče na otvorenom – premijerna projekcija francuskog filma „Limijer“ (Lumiere!, 2016) Tjerija Fremoa. Projekcija počinje u 20 časova, ulaz je slobodan.\nU četvrtak, 10. maja u prostorijama EU Info Centra, u saradnji sa Fakultetom za ekonomiju, finansije i administraciju FEFA, Evropski pokret u Srbiji organizuje debatu o aktuelnim izazovima Evropske unije. Na debati učestvuju Mihailo Crnobrnja, predsednik EPuS-a, Miloš Erić, prodekan na FEFA, profesor Jovan Teokarević sa Fakulteta političkih nauka, Vladimir Međak, potpredsednik EPuS-a, Duško Lopandić, zamenik predsednika EPuS-a, Srđan Majstorović iz Centra za evropske politike, a razgovore vode Jelica Minić, predsednica Foruma za međunarodne odnose EPuS-a i novinarka Ljubica Gojgić.\nDan Evrope biće obeležen širom Srbije, dok će u Subotici, Lazarevcu i Leskovcu lokalna veća EPuS-a će organizovati ulične akcije i radionice za sugrađane.\nEPuS će obeležavanje Dana Evrope nastaviti tokom maja i juna, organizacijom stručnih debata o EU u Smederevu, Sremskoj Mitrovici i Beogradu, Facelook razgovorima za mlade sa Sajsi MC, Evropskim časovima u Tehničkoj školi u Vlasotincu, i slično.\nDan Evrope obeležava se svake godine u Evropi 9. maja, u znak sećanja na pobedu nad fašizmom 1945. i deklaraciju Roberta Šumana, francuskog ministra spoljnih poslova, koji je 1950. godine najavio projekat pomirenja i ujedinjenja u Evropi – osnivanje Evropske zajednice za ugalj i čelik, koji se vremenom razvio u Evropsku uniju.\nDan EvropeEvropska UnijaEvropski pokret u Srbiji\nNapredak bolji rival na stadionu JNA


Banke izlaze u susret građanima, Foto: Shutterstock\nBanke izlaze u susret građanima\nObjavljeno: 31.03.2020. 13:30h\nTo znači da klijenti banaka koji imaju stambeni, gotovinski kredit ili kreditnu karticu, a koji su prihvatili moratorijum, odnosno nisu se u proteklih 10 dana javili svojoj banci sa zahtevom da nastave sa redovnom otplatom pozajmice, neće u naredna tri meseca plaćati rate i neće imati nikakve troškove prema banci.\nTako građanima u periodu trajanja pandemije, odnosno vanrednog stanja u Srbiji zbog korona virusa, u džepu ostaje više novca za svakodnevne potrebe. Ko ima stambeni kredit i mesečnu ratu od oko 300 evra, moći će tokom ovih 90 dana da računa na skoro 1.000 evra više, a korisnici gotovinskih kredita koji plaćaju u proseku 100 evra mesečno, drugačije će u narednom kvartalu rasporediti svojih 300 evra.\nZastoj u otplati svakako će značiti i privredi, posebno malim i srednjim preduzećima koja su u proteklom periodu, na primer, investirala u novu opremu, tehnologiju ili prostor, i koja su za to uzela značajne bankarske pozajmice.\nDok vlasnici razmišljaju o tome kako da premoste naredni period i isplate plate radnicima, moratorijum na kredite je jedna vrsta podrške koja će im pomoći u opstanku, uz ostale ekonomske mere koje bi trebalo da budu predstavljene danas.\nNakon tromesečnog moratorijuma, sledeća rata kredita koja će građanima i kompanijama stići na naplatu, praktično je julska.\nVREMENSKA PROGNOZA ZA NAREDNIH 7 DANA nije tako loša vest kao vreme sutra\nU MITROVICI JE OD KORONA VIRUSA OBOLEO ZATVORSKI ČUVAR: Sad još njih sedmorica imaju simptome\nSVE MOŽE DA VAM STIGNE NA KUĆNI PRAG: Pošto su pijace ukinute, voće i povrće možete kupiti onlajn\nIz Narodne banke Srbije objasnili su da u narednih 90 dana dužnici neće biti u obavezi da otplaćuju svoje obaveze po osnovu kredita, odnosno lizinga i dodali da tokom trajanja vanrednog stanja banka, kao ni davalac lizinga, neće obračunavati zateznu kamatu na dospela, a neizmirena potraživanja.\nIz centralne banke kažu da su ove mere odmerene s posebnom pažnjom i uzimajući u obzir potencijalno suočavanje sa teškoćama u otplati obaveza, kako građana tako i privrednih subjekata, i potrebu prevazilaženja negativnih efekata po građane i privredu.\nIpak, treba podsetiti da će nakon moratorijuma klijenti svoje kredite otplaćivati tri meseca duže, a mesečna rata će im i za nekoliko evra biti uvećana. Razlog tome je što će im ukupan iznos koji vraćaju biti uvećan za redovnu tromesečnu kamatu koju banke obračunavaju i tokom zastoja u otplati i koju će nakon isteka moratorijuma pripisati ukupnom dugu.\nOva tromesečna kamata biće ravnomerno podeljena na broj preostalih rata.\nBankaNarodna banka SrbijeNBSKreditiKreditRata za kreditVanredno stanjeMoratorijumKorona virus


Zašto vlasti u Trebinju podržavaju Izrael koji je priznao Kosovo?\nNaslovna Hercegovina Zašto vlasti u Trebinju podržavaju Izrael koji je priznao Kosovo?\nMnogi gradovi u Bosni i Hercegovini su se stavili ili na stranu Palestine (pretežno Federacija) ili na stranu Izraela (Republika Srpska). I pored toga što se ovaj sukob dešava daleko od naših domova on je zainteresovao javnost pa smo tako juče na zidinama starog grada u Trebinju mogli da vidimo kako lokalne vlasti pružaju podršku Izraelu.\nIzrael sa kojim Srpski narod nema skoro nikakvih dodirnih tačaka. Ekonomska saradnja između zemalja je minimalna, vrlo mali broj ljudi Jevrejskog porijekla živi na ovim prostorima, kulturno smo apsolutno različiti, a pritom Izrael je sada agresor, a mi Srbi smo uvjek mrzili agresore pa je nejasno od kuda sada podrška agresoru.\nI pored toga što je Izrael priznao nezavisnost Kosova i tako jasno stao na stranu onih koji Srpskom narodu žele da otmu teritoriju ipak vlasti u Trebinju misle da se takvom narodu i naciji treba dati podrška.


Ekipe Crvenog krsta osvojili dva prva i jedno drugo mesto na Međuregionalnom takmičenju – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nEkipe Crvenog krsta osvojili dva prva i jedno drugo mesto na Međuregionalnom takmičenju\nU subotu, 11. juna u Kragujevcu je održano međuregionalno takmičenje u prvoj pomoći i realističkom prikazu povreda, stanja i oboljenja. Sa osvojena dva prva i jednim drugim mestom ekipe Crvenog krsta obezbedile su plasman na državno takmičenje, koje se održava u septembru.\nEkipe Crvenog krsta Užice pripremale su se od decembra meseca za ovu takmičarsku sezonu. Na međuregionalnom takmičenju u Kragujevcu, Crveni krst Užice osvojio je dva prva mesta u pružanju prve pomoći i jedno drugo mesto u realističkom prikazu povreda, stanja i oboljenja.\nOvim uspehom, Crveni krst Užice je ukupni pobednik međuregionalnog takmičenja u kome su učestvovale ekipe iz 9 okruga Srbije i to Mačvanskog, Podrinjskog, Zlatiborskog, Kolubarskog, Raškog, Moravičkog, Rasinskog, Pomoravskog i Šumadijskog.\nEkipe nastavljaju sa pripremama za septembar, kada će na državnom takmičenju prikazati svoje znanje i predstavljati grad Užice.\nPonikve bile domaćin trke na 402 metra\nVodostaj u Užicu pod kontrolom\nredakcija jun 14


Općina Centar sufinansira snimanje dokumentarnog filma o životnom djelu Mustafe Hajrulahovića Talijana\nU prostorijama Općine Centar načelnik ove lokalne zajednice dr. Nedžad Ajnadžić potpisao je sa načelnikom Općine Vogošća Edinom Smajićem ugovor o partnerskom odnosu u vezi sa realizacijom projekta snimanja dokumentarnog filma „Jedan i jedini“ i štampanje knjige pod istim nazivom.\nNaime, projekat će implementirati Udruženje za zaštitu historijskih vrijednosti „Haber“, a Općina Centar je za ovu namjenu iz budžeta izdvojila 10.000 maraka.\nTematika navedenog projekta je životno djelo generala Mustafe Hajrulahovića Talijana, čiji je doprinos u odbrani naše domovine nemjerljiv.\nSnimanje dokumentarnog filma će biti završeno do devetog mjeseca 2020. godine kada će biti upriličena premijera i promocija filma zajedno sa knjigom.\nNačelnik Ajnadžić je naglasio da je očuvanje tekovina odbrambeno-oslobodilačkog rata u periodu 1992-1995. Općina Centar stavila visoko na listu prioriteta.\n-Sve aktivnosti koje imaju za cilj da se istina o ratnim dešavanjima spasi od zaborava, ali i da se budućim generacijama rat nikada ne ponovi, ova lokalna zajednica snažno podržava, poručio je Ajnadžić.\nUdruženje za zaštitu historijskih vrijednosti „Haber“ već nekoliko godina snima dokumentarne filmove koji prezentiraju mnoštvo nepoznatih činjenica i detalja iz odbrambeno-oslobodilačkog rata, a sve vrijeme Općina Centar je pružala finansijsku podršku ovom udruženju.


Nemcima je zahtev porodice Šaulić bio neobičan! Ipak izašli su im u susret! - ShowBiz - Region - Vesti - Svet Plus\n14:07 20. FEB 2019.\nZa to je pripremljena posebna prostorija u koju je stavljeno cveće i sveće, a Sanela i Mihajlo Šaulić proveli su pola sata sami sa telom pokojnog oca. Kako smo dalje saznali, obdukcija će biti obavljena sutra, u četvrtak 21. februara, u 10 časova i trajaće dva do tri sata.\nPrema proceduri koju nalažu nemački zakoni, nakon toga sva dokumenta šalju se tamošnjem tužiocu, a zatim će ih od njega zatražiti advokat porodice Šaulić.\nPorodica Šaulić želi da se odmah nakon toga sa Šabanovim telom vrati u Srbiju, ukoliko bude moguće već istog dana. Sahrana bi trebalo da bude obavljena u ponedeljak, a Šaban je pre tri meseca sastavio testament kojim je svu imovinu ostavio supruzi Goci, deci i unucima.\nsaban saulicporodicaneobicni zahtevNemcishowbiz


Predstavljen projekat izgradnje Regionalnog centra za upravljanje otpadom - Radio Borovo 100,7 FM\nPredstavljen projekat izgradnje Regionalnog centra za upravljanje otpadom\nU Palati Srem u Vukovaru održana je Koordinacija župana, gradonačelnika i načelnika Vukovarsko-sremske županije na kojoj je između ostalog bilo reči i o projektu izgradnje Regionalnog centra za upravljanje otpadom.\nZoran Pandža, član Uprave firme Ekos d.o.o., koja je u vlasništvu Vukovarsko-sremske i Osječko-baranjske županije, održao je prezentaciju, kojom je predstavio ovaj strateški projekat i objasnio u kojoj fazi se trenutno nalazi. Podsetio je da je na sednici Saveta za Slavoniju, Baranju i Srem koja je održana 18. jula 2018. u Vinkovcima potpisan ugovor za izradu projektne dokumentacije, sa rokom završetka do 30. jula 2021. godine. Međutim , zbog problema sa javnom nabavkom, izrada dokumentacije za izgradnju Regionalnog centra za upravljanje otpadom kreće tek sada.\n“Projekat je finansiran iz Operativnog programa konkurentnost i kohezija. Vrednost projekta Izrade studijske i projektno-tehničke dokumentacije za izgradnju Regionalnog centra za upravljanje otpadom je nešto više od 12 miliona kuna, a vrednost izgradnje Centra je procenjena na oko 400 miliona kuna. Centar za upravljanje otpadom će se graditi u Antunovcu, gde će biti centralna lokacija. Uz to će se graditi i 8 pretovarnih stanica, od kojih će 5 biti na području Osječko-baranjske županije ( u Donjem Miholjcu, Belišću, Belom Manastiru, Našicama i Đakovu) i tri na prostoru Vukovarsko-sremske županije ( u Iloku, Županji i Starim Jankovcima)”, rekao je Pandža.\nUkoliko sve bude teklo prema planu Regionalni centar za upravljanjem otpadom trebao bi da počne sa radom 2024. godine i time bi problem zbrinjavanja otpada na području dve naistočnije županije bio trajno rešen.\n“Kapacitet Centra će biti oko 60.000 tona, što smatramo da će zadovoljiti potrebe ove dve županije. Sistem će funkcionisati tako da će jedinice lokalne samouprave raspisati koncesiju za sakupljanje otpada (kao što i sada rade), a sakupljači otpada će taj otpad dovoziti ili u sam Centar ili na pretovarne stanice. Mi ćemo sa pretovarnih stanica otpad prevoziti u Centar u Antunovcu gde ćemo ga dalje obrađivati”, pojasnio je Pandža.


Edi Rama: Doći će dan kada će Srbija priznati Kosovo GracanicaOnline.Info\nEdi Rama: Doći će dan kada će Srbija priznati Kosovo\n27. septembra 2021. 3 min read\nФото: Н.Милосављевић; Грачаница онлајн\nPremijer Albanije Edi Rama slaže se sa odlukom kosovske vlade o uvođenju reciprociteta na srpske tablice, ali je pozvao na smirivanje tenzija i nastavak dijaloga. Ubeđen da će Srbija priznati Kosovo, navodi i da su letenja helikoptera i aviona iznad administrativne linije Jarinje “teatralni vojni manevari Srbije”.\nRama koji boravi u zvaničnoj poseti Prištini kritikovao je jučerašnji dolazak ministra odbrane Vlade Srbije Nebojše Stefanovića i ruskog ambasadara u Beogradu Aleksandra Bocan Harčenka na Jarinje.\n“Zamislite da na Jarinje ode američki ambasador, čemu to”, upitao je Rama.\nNaveo je da nije razgovarao sa predsednikom Srbije Aleksandrom Vučićem o trenutnoj situaciji na severu Kosova, ali i da nema o čemu da razgovara, jer se, kako je rekao, slaže sa Kurtijevom odlukom.\n“Nema sumnje da na prvom mestu i pre svega Srbija je ta koja mora da prizna ovu nepovratnu realnost i zaista je žalosno što umesto konkretnog napretka u dijalogu ka uzajamnom priznanju i konačnom oslobađanju od prošlosti, danas smo svedoci teatralnih vojnih manevara Srbije na granici sa suverenom državom Kosovo“, kazao je Rama.\nGovoreći o “Otvorenom Balkanu” ubeđen je da je to pravi put Zapadnog Balkan, te je naveo da po tom pitanju ima neslaganja sa Kurtijem, ali da to neće uticati na njihov dobrosusedski odnos.\n„Temelj naše sloge nije politički, već bratski. Naš zajednički san je da živimo u jednoj nepodeljenoj površini kao Albanci ili Evropljani. Doći će dan kada će Srbija priznati Kosovo. Pitanje je kada će taj dan doći i kako da taj dan približimo”, kaže Rama, dodajući da “ti manevri ne štitite srpske građane na Kosovu, kao što to misli rukovodstvo u Beogradu”.\n“Srpski građani na Kosovu žive bez pretnji, oni čak plaćaju i račune za struju Vladi Kosova. Nažalost, ti manevri postiču vandalizam i nacionalizam“, kazao je Rama.\nSa druge strane kosovski premijer Aljbin Kurti rekao je da nije obavešten da će KFOR zameniti specijalne jedinice kosovske policije na Jarinju i Brnjaku, kako pojedini prištinski mediji danas spekulišu, ali i da je u stalnom kontaktu sa komadantom te mirovne misije, kao i da je juče razgovarao sa generalnim sekretarom NATO-a Jensom Stoltenbergom.\n“Specijalne jedinice nisu na Brnjaku i Jarinju kako bi uživali u ovoj situaciji, oni su tu da štite granične prelaze i graničnu policiju“, ponovio je Kurti.\nOn je takođe dodao da se on nigde nije pojavljivao sa ministrom odbrane Kosova, već da situaciju na severu prati isključivo sa ministrom unutrašnjih poslova.\n„Blokiranje puteva nije učinjeno samo šleperima i ljudima, već i buldožerima. Preko 10.000 vozila koja su došla iz Srbije su dobila privremene registarske tablice”, rekao je Kurti, podsetivši da će ukinuti probne tablice, onoga kada trenutka kada i Srbija to učini.\n“Nama nije cilj da ometamo slobodno kretanje ljudi i robe, jer mnogo više Albancima smeta oznaka ćiriličnog 4 S na srpskim tablicama, jer je to oznaka koju ste tokom rata na Kosovu mogli da vidite na svakoj kući i čak na grudima izbodnih Albanaca, nego što Srbiji smeta mapa Kosova”, rekao je Kurti, ponovo navodeći da Srbi na Kosovu nisu “diskriminisani i da su bezbedni”.\nNakon sastanka sa kosovskim premijerom, Rama je razgovarao i sa predstavnicima opozicije u Prištini.\nTags: Edi Rama: Doći će dan kada će Srbija priznati Kosovo\nPrevious Edi Rama sutra u Prištini\nNext EU: Petković i Bisljimi ove nedelje u Briselu\n28. oktobra 2021., 07:09


,,Dančika nam je obećao da će uvek biti uz nas”: podeljeni paketići deci ratnih veterana – Kikinda Online News – Kikinda Online News\n,,Dančika nam je obećao da će uvek biti uz nas”: podeljeni paketići deci ratnih veterana – Kikinda Online News\nSrpski ratni veterani Kikinde kao i počasni članovi organizacije danas su u kikindskom Narodnom pozorištu upriličili podelu 150 novogodišnjih paketića deci ratnih veterana. U okviru manifestacije odigrana je predstava “Najbolji prijatelji zauvek” ,,Dah” teatra u znak sećanja na kikindskog glumca, reditelja i osnivača ovog pozorišnog ansambla Dančiku Đukičina.\n-,, Ovom prilikom želeo bih da se zahvalim svima koji nam već godinama pomažu. Reč je o humanitarnoj organizaciji iz Beograda ,,Banka hrane Srbije” koja je zajedno sa kompanijom ,,Henkel” obezbedila kupovinu 150 paketića za decu Kikinde starosti do 10 godina. Veliku zahvalnost dugujemo i lokalnoj samoupravi i Narodnom pozorištu koji su nam omogućili da organizujemo ovakvu manifestaciju. Posebnu zahvalnost dugujemo ansamblu ,,Dah” teatra koji su za decu izveli predstavu ,,Najbolji prijatelji zauvek” koju je režirao i napisao osnivač ,,Dah teatra” Dančika Đukičin koji nas je nažalost prerano napustio i kojeg ćemo se uvek rado sećati po mnogim predstavama koje je uradio za decu našeg grada. Ova predstava imala poseban značaj za sve nas” – izjavio je Vladimir Radojčić ispred udruženja Srpskih ratnih veterana.\nPrvu akciju podele novogodišnjih paketića udruženje je realizovalo 2015. godine kada je na predlog glumca i reditelja Dančike Đukičina odigrana predstava ,,Maša i medved”.\n-,, Ovo je bio četvrti put da glumimo u ovoj predstavi, a po prvi put za nas na ovako velikom mestu, i to smo učinili u znak sećanja na Dančiku Đukičina, koji nažalost danas po prvi put nije sa nama. Ovu predstavu odigrali smo njemu u čast, a on nam je poslednji put kada smo se sreli rekao da je uz nas i obećao nam da će uvek biti. U prilog tome, nadam se da ćemo nastaviti dalje sa svojim radom u ,,Dah” teatru, u zavisnosti od studenata i njihovih obaveza” – rekla je Svetlana Krneta, glumica ,,Dah” teatra.


Humanitarna utakmica za Zvonka Milojevića | RTK\nNapore Zvonka Milojevića i njegovu veru da će ustati iz invalidskih kolica prepoznali su ljudi u Kruševcu koji će u ponedeljak 10. decembra organizovati humanitarnu utakmicu za pomoć bivšem čuvaru mreže Crvene zvezde.\nIstovremeno biće to lepa prilika za sve ljubitelje fudbala da uživaju u duplom programu. Prvi će na parket kruševačke Hale izaći juniori, dečaci rođeni 2001. i 2002. godine, Crvene zvezde i FK Kruševac od 16 časova. Sat vremena kasnije u fudbalskom umeću nadmetaće se veterani istih timova.\nSav prihod od kupljenih ulaznica koje koštaju 100 dinara biće prosleđen u svrhe lečenja proslavljenog golmana crveno-belih i Lokerena, koji će biti prisutan na ovom humanitarnom događaju.\n„Takođe, pozivamo sve da u skladu sa svojim mogućnostima pomognu teško povređenoj legendi Crvene zvezde uplatom novčanih sredstava na žiro račun fudbalskog kluba Kruševac. Broj žiro računa je: 160-19709-22, banka Intesa“, navodi se u saopštenju beogradskih crveno-belih.\nOznake:humanitarna utakmicazvonko milojevic\nPrethodno : Dan otvorenih vrata u Atrikodu\nSledeće : PETAK, 7.decembar\nPredstavljeno novo pojačanje u Napretku – Nemanja Mladenović


On neće ići "da bi zaštitio javno zdravlje" u jeku pandemije Covida-19, objavili su organzatori.\nIstovremeno, predsednik SAD Donald Tramp je izjavio za Foks Njuz (Fox News) da će verovatno iz Bele kuće održati govor kao kandidat republikanaca krajem avgusta.\n"To je najlakša alternativa," kazao je Tramp.\nOn je naveo kao razlog troškove bezbednosti tokom njegovog putovanja i govor na konvenciji. Stoga bi po njegovim rečima, obraćanje iz Bele kuće "bilo neuporedivo najjeftinije sa stanovišta troškova države".\nDrugi talas pandemije, sa u proseku oko hiljadu smrtnih slučajeva dnevno poslednjih sedmica, ozbiljno je poremetio planove Republikanske partije da održi konvenciju planiranu od 24. do 27. avgusta u Šarlotu u Severnoj Karolini, prenosi Rojters.


OBILJEŽENO MJESTO GDE JE SPALJENA PORODICA ĐOKIĆ Na zemlji gdje su nađena tijela prizor koji ledi krv u žilama\nTijela Đokića nađena su u obližnjoj jami, pored platoa ispred stare separacije peska na mestu zvanom “Dudine bare”, kraj koje su prethodno zapaljena. Policija je radi rađenja dodatnih istražnih radnji, odredila tačno mesto na kojem su tela spaljena, i ogradila ga trakom, za šta je malo reći da prizor – ledi krv u žilama. Zbog ubistva porodice Đokić uhapšeni su Goran Džonić, brat od tetke ubijenog vlasnika menjačnice, njegovi sinovi Stefan i Milan Džonić, kao i dvojica braće iz Moravca K.M. i A. M. kojima se stavlja na teret krivično delo teško ubistvo u saizvršilaštvu. Prvo je uhapšen Goran Džonić, nakon čega su na imanju njegovog sina, pronađene zakopane pare – 43.000 evra koje su pripadale Đokiću.\nBraću A.M. i K.M., koje u selu znaju kao Jojke, Džonić je optužio da su ga navodno primorali da učestvuje u zločinu ali da on navodni nije ubio rođake. Oni pak negiraju bilo kakvu umešanost, kao i sinovi Džonića koji su kobne noći bili na svojim radnim mestima – jedan u Kopnenoj zoni bezbednosti a drugi u vatrogasnoj stanici. Policija intenzivno radi na slučaju i proverava sve okolnosti kako bi se utvrdilo da li je zaista bilo više aktera zločina ili Džonić pokušava da umanji svoju odgovornost za krivično delo za koje je zaprećena doživotna robija.\nTela Đokića nađena su u obližnjoj jami, pored platoa ispred stare separacije peska na mestu zvanom “Dudine bare”, kraj koje su prethodno zapaljena. Policija je radi rađenja dodatnih istražnih radnji, odredila tačno mesto na kojem su tela spaljena, i ogradila ga trakom. Zbog ubistva porodice Đokić uhapšeni su Goran Džonić, brat od tetke ubijenog vlasnika menjačnice, njegovi sinovi Stefan i Milan Džonić, kao i dvojica braće iz Moravca K.M. i A. M. kojima se stavlja na teret krivično delo teško ubistvo u saizvršilaštvu.\nPrvo je uhapšen Goran Džonić, nakon čega su na imanju njegovog sina, pronađene zakopane pare – 43.000 evra koje su pripadale Đokiću. Braću A.M. i K.M., koje u selu znaju kao Jojke, Džonić je optužio da su ga navodno primorali da učestvuje u zločinu ali da on navodni nije ubio rođake.\nOni pak negiraju bilo kakvu umešanost, kao i sinovi Džonića koji su kobne noći bili na svojim radnim mestima – jedan u Kopnenoj zoni bezbednosti a drugi u vatrogasnoj stanici. Policija intenzivno radi na slučaju i proverava sve okolnosti kako bi se utvrdilo da li je zaista bilo više aktera zločina ili Džonić pokušava da umanji svoju odgovornost za krivično delo za koje je zaprećena doživotna robija.


Naslovna Bački Petrovac Počinje izrada Nacrta programa unapređenja zapošljavanja mladih u opštini Bački Petrovac\nOpština Bački Petrovac, u skladu sa odredbama čl. 32. i 34. Zakona o planskom sistemu Republike Srbije („Službeni glasnik RS”, broj 30/18), obaveštava zainteresovanu javnost o početku izrade Nacrta programa unapređenja zapošljivosti i zapošljavanja mladih u Opštini Bački Petrovac 2020 – 2023, u okviru projekta Podrška zapošljavanju mladih u dunavskom regionu južne Bačke koji finansira EU (IPA 2014) kroz program Podrške Evropske unije aktivnom uključivanju mladih, a koji kofinansira Vlada Republike Srbije.\nPlanirano je da Nacrt programa bude izrađen do septembra 2020. godine. Za potrebe izrade ovog Programa biće formirana radna grupa, koja će se tokom procesa izrade istog, konsultovati sa zainteresovanim stranama i ciljnim grupama.\nOpština Bački Petrovac će zainteresovanoj javnosti kao i formiranoj radnog grupi predstaviti nalaze ex-post analize prethodno važećih planskih dokumenata u ovoj oblasti kao deo polaznih osnova novog Programa.\nPogledaj: Bački Petrovac: Uručena dečija autosedišta\nProgram za zapošljavanje mladih\nPrethodni tekstTretmani protiv komaraca u opštini Bačka Palanka\nSledeći tekstKod notara besplatno: Javni beležnici od danas „na klik“ izdaju izvode iz lista nepokretnosti


Kecmanović saznao ime protivnika u polufinalu NextGen turnira - Admiral Bet SPORT\nMarko Đinđić Posted on 7. novembra 2019. 21:35 7. novembra 2019. 21:16\nRanije danas, Miomir Kecmanović maksimalnim rezultatom savladao je Alehandra Davidoviča Fokinu (4:1, 4:1, 4:3) i plasirao se u polufinale NextGen turnira.\nDe Minor bio je maksimalan u grupi A i otišao je kao prvi u polufinale, dok je srpski teniser otišao među četiri najbolja sa druge pozicije, pa će za plasman u finale igrati protiv osvajača grupe B. Sada smo saznali i ko će to biti.\n18-godišnji Janik Siner slavio je u prva dva meča, dok su Frensis Tiafo i Mikael Imer imali po jednu pobedu, pa su u međusobnom susretu odlučivali ko će u polufinale. Teniser iz Sjedinjenih Američkih Država savladao je Imera (4:2, 4:2, 4:2) i zauzeo drugo mesto, a šta god da uradi Siner, završio je kao prvi.\nTo znači da će Miomir sutra od 17:00 na megdan domaćem teniseru u Milanu.\nTagovi : atp, frensis tiafo, janik siner, miomir kecmanović, nextgen, tenis\nNova utakmica, iste želje "delija"\n"Grobari" jednoglasni - ovo je najveći problem!


NATO primećuje neobično koncentrisanje ruskih snaga kod granica sa Ukrajinom, uključujući tenkove, artiljeriju i bespilotne letelice, saopštio je generalni sekretar Alijanse Jens Stoltenberg u Briselu.\n- Već drugi put ove godine primećuje se velika i neobična koncentracija ruskih snaga u tom regionu. Uključuju i teško naoružanje, kao što su tenkovi, artiljerija, oklopne jedinice, bespilotne letelice, sisteme za elektronsko ratovanje kao i vojne jedinice u borbenoj gotovosti. To je ničim izazvano gomilanje vojne moći koje povećava napetost i rizike - rekao je generalni sekretar NATO-a.\n- Pozivamo Rusiju da u situaciji sa Ukrajinom smanji tenzije i deluje transparentno, a takođe šaljemo jasan signal da će svaka upotreba sile protiv Ukrajine imati posledice i cenu za Rusiju - upozorio je Stoltenberg uoči sastanka ministara spoljnih poslova zemalja NATO-a u Rigi 30. novembra i 1. decembra.\nKako je dodao, ministri će razgovarati o situaciji u crnomorskom regionu, „jačanju vojne aktivnosti Rusije“ na granici sa Ukrajinom, kao i o situaciji na granici sa Belorusijom.\nRUSKI AMBASADOR U UN PORUČIO ZAPADU: Nema tenzija na granici Rusije sa Ukrajinom, naša armija je na našij teritoriji\n22. 11. 2021. u 23:16\nNATO Rusija Ukrajina Jens Stoltemberg


FRIDOM HAUS: Srbija je ostala u kategoriji polukonsolidovanih demokratija. Zabeležila je slabije rezultate u oblasti nacionalne demokratske vladavine i izbornog procesa, dok je u kategorijama civilno društvo, nezavisni mediji, lokalna demokratska vladavina, pravosuđe i korupcija stanje ostalo nepromenjeno\nStepen demokratskog razvoja Srbije pao je na najniži nivo od 2005. godine, uprkos napretku u procesu evropskih integracija, ocenjeno je u najnovijem izveštaju organizacije Fridom haus (Freedom House) koji je objavljen 4. aprila 2017. godine.\nOrganizacija je izborni proces ocenila sa 3,50, u odnosu na 3,25 iz 2015. godine, zbog "očigledno nejednakih" uslova izborne trke u korist vladajućih partija i brojnih neregularnosti na dan parlamentarnih izbora.\n"Tokom 2016. godine demokratija u Srbiji se još pogoršala, nastavljajući negativni trend prethodne dve godine. Dok su poboljšanja bila vidljiva u nekim oblastima povezanim sa pristupanjem Evropskoj uniji, ona su poništena negativnim događajima u izbornom procesu, demokratskoj vladavini i slobodi medija. Kao rezultat, ocena demokratije u Srbiji je pala na najniži nivo od 2005. godine", ocenio je Fridom haus.\nU izveštaju se navodi da nije jasno zašto je premijer smatrao da su potrebni vanredni parlamentarni izbori da bi, kako je govorio, obnovio mandat u cilju nastavka reformi i puta ka EU, imajući u vidu da je njegova vlada imala podršku najmanje četiri petine poslanika. U izveštaju se dodaje da je vlada formirana tek sredinom avgusta, što znači da je Srbija bila bez funkcionalne vlade većinu godine. Takođe je bilo, dodaje se u izveštaju, informacija o političkom pritisku na glasače na dan glasanja.\nFridom haus ocenjuje da je Vlada Republike Srbije uspela u naporima da stabilizuje javne finansije i primeni program fiskalne konsolidacije, kao i da ostvari ekonomski razvoj bolji od očekivanog.\nTakođe je otvorila četiri poglavlja u pristupnim pregovorima sa EU i ostvarila napredak.\nSa druge strane, aktivnost civilnog društva bila je vidljiva i u načinu na koji su mnogi građani odgovorili na negativne događaje, naveo je Fridom haus, podsetivši na proteste grupe "Ne da(vi)mo Beograd" i demonstracije u Novom Sadu zbog otpuštanja novinara i urednika RT Vojvodina.


Lidl otvara prodavnice u Srbiji 2018. godine | SEEbiz.eu\nLidl otvara prodavnice u Srbiji 2018. godine\nObjavljeno: 12.05.2016 / 16:44\nBEOGRAD - Nemački trgovinski lanac "Lidl" planira da u Srbiji 2018. godine otvori veći broj maloprodajnih objekata, od kojih nekoliko u Beogradu, rečeno je kompaniji "Lidl Srbija".\nIzgradnja prvog "Lidlovog" objekata u Beogradu u ulici Vojislava Ilića na Konjarniku, kako navode, počela je 1. aprila ove godine, kao i u Zrenjaninu, Boru i Šapcu.\n"Početak gradnje novih, kao i nastavak gradnje već započetih objekata, planiran je tokom cele 2016. i 2017. godine", kažu u kompaniji "Lidl Srbija". Kompanija podseća da je završila izgradnju prvog maloprodajnog objekta u Srbiji, u Smederevu, koji treba da omogući testiranje tog modela.\nProjektovan je po najnovijem konceptu "Lidlovih" objekata i predstavlja osnov za dalju izgradnju. Ključne prednosti ovog koncepta izgradnje su povećana energetska efikasnost i upotreba ekoloških materijala, rečeno je u "Lidlu".\nTakođe je objavljeno da je dugoročan plan "Lidla" da u Srbiji ima 100 maloprodajnih objekata.


Nestvarno velika investicija u BiH - Bizlife.rs\n11:19 Banjaluka, 14/01/2018\nKonzorcijum iz Turske planira da izgradi Eko zonu Korićani-Vlašić, u koji planira da uloži vrtoglavih 4,2 milijarde evra.\n“Istina je, ulažemo milijarde na Vlašiću”, potvrdila je predsednik Heritedž Turka Ebru Guersan.\n“Krajem januara lično dolazim u BiH da započnem finalne razgovore sa lokalnim partnerima/vlasnicima projekta da završimo i priču oko glavnog ugovora. Nakon toga, moj tim zajedno sa izvođačima radova počeće sa građenjem na samoj lokaciji”, navodi u mejlu.\nIako nije želeo da odgovori na pitanje koliki bi bio godišnji prihod, u studiji izvodljivosti piše procena od gotovo dve milijarde evra na godišnjem nivou. U to se računaju prihodi kliničkog centra, studentskog i penzionerskog grada ali “Grada kraljeva” koji će kompletno biti zgrađen u kamenu.\n“Nakon toga ćemo mi, svakako, odrediti faze, dinamiku, obaveze – ako govorimo, ipak, o sadržajima koji se tiču i prelaska dve entitetske linije – da podrazumeva, svakako, i jedan širi politički konsenzus u pogledu, ne samo nastajanja ovog projekta, nego i buduće eksploatacije, promocije i tog nekog vizuelnog i praktičnog identiteta koji bi se stvorio kroz ovaj, pomalo nestvarni, ali i vrlo i možda realan, ako govorimo o kredibilnosti partnera koji su se ponudili, kroz ovaj projekat”, pojašnjava Aleksandar Đurić, savetnik ministra trgovine i turizma u Vladi Republike Srpske.\ninvesticije projekat republika srpska turska bih eko zona vlasic


stanovi : strana 1 : Južne vesti\n08:45, 18. 6. 2019.\nZgrada u Ulici Branka Krsmanovića u Nišu, čiji temelj je postavljen pre više od decenije, a koja je prema ranijim obećanjima odavno trebalo da postane dom mladim naučnicima - zarasla je u korov. Da je nastavak izgradnje i dalje neizvestan, kaže rektor niškog Univerziteta Dragan Antić, jer trenutno nema para za to.\nNišlije tvrde da ih investitor ucenjuje "suvim slavinama", preko suda traže pijaću vodu\n15:45, 11. 7. 2018.\nStanari jedne novije zgrade u Nišu već 15 dana žive bez vode jer je vodomer skinut na zahtev investitora koji ih, kako tvrde, "suvim slavinama" ucenjuje da mu plate nepostojeći dug. U JKP "Naissus" kažu da zatvaranjem ventila nisu ništa nezakonito uradili i da je u pitanju spor u koji ne mogu da se mešaju, dok investitor zgrade nije bio dostupan za komentar.\n10:17, 14. 10. 2016.\nStanari se uselili u privremene domove\n14:35, 26. 9. 2016.\nNišlije čiji su domovi uništeni u požaru u Rasadniku, uselili su se u gradske stanove krajem prošle nedelje. Ovo je privremeno rešenje, a gradonačelnik Niša najavljuje mogućnost se za 15 porodica izgradi nova zgrada.


Ministar za socijalnu politiku, zdravstvo, raseljena lica i izbjeglice- “Radit ćemo na poboljšanju zdravstva kako bi naši sugrađani imali zadovoljavajuću zdravstvenu zaštitu na području našeg kantona”\nPOBOLJŠANJE ZDRAVSTVENOG SEKTORA JEDAN OD PRIORITETA RESORNOG MINISTARSTVA I VLADE BPK-A GORAŽDE\nNa press konferenciji održanoj u petak 17.marta, ministar za socijalnu politiku, zdravstvo, raseljena lica i izbjeglice Bosansko-podrinjskog kantona Goražde Damir Dučić govorio je i o budućim planovima kojima će se nastojati poboljšati zdravstvo na području Bosansko-podrinjskog kantona Goražde.\nNaime, na svojoj posljednjoj sjednici Vlada je usvojila zaključak o formiranju Radne grupe – komisije Vlade Bosansko-podrinjskog kantona Goražde, čiji je zadatak da sačini Akcioni plan i Prijedlog mjera za jačanje sektora zdravstvene zaštite na području Bosansko-podrinjskog kantona Goražde.\nKako ističe resorni ministar Damir Dučić, postoji niz identifikovanih problema kao što su problemi radno-pravnog statusa zdravstvenih radnika koji nije na zadovoljavajućem nivou, zatim problemi koji se tiču kadrova, odnosno kadrovske popunjenosti Kantonalne bolnice i domova zdravlja na području sve tri lokalne zajednice, a prema njegovim riječima, fokus resornog Ministarstva i Vlade bit će na na kadrovskom osposobljavanju zdravstvenih radnika.\n„Ja se nadam da ćemo početkom sljedeće sedmice imati sastanak sa formiranom radnom grupom, koja će pokušati iznaći najadekvatnija rješenja za probleme koji su identifikovani tokom štrajka a i prethodnih godina. Kada radna grupa završi svoj posao, Akcioni plan bit će podnesen Skupštini koja će dati svoj sud o svemu tome. Akcioni plan će morati pratiti i finansijska sredstva koja će biti sigurno velika.Vidjet ćemo šta je to neophodno i definitivno ćemo raditi na poboljšanju zdravstva kako bi naši sugrađani imali zadovoljavajuću zdravstvenu zaštitu na području našeg kantona“ – kazao je on.\nTakođer, istaknuto je da se jedan od problema odnosi i na velike troškove liječenja pacijenata van kantona, te nedostatak opreme koja bi se trebala nabaviti u narednom periodu, što sve zavisi od finansijskih sredstava.\nMinistar Dučić je govorio i o projektima koji će dati značaj doprinos na poboljšanju uslova u zdravstvenom sektoru na području Bosansko-podrinjskog kantona Goražde.\n„Kada je riječ o projektima, putem Svjetske banke aplicirali smo na projekat informatizacije zdravstva i mogu reći da smo na dobrom putu. Ukoliko uvedemo informacioni sistem u Kantonalnu bolnicu i domove zdravlja mislim da će to olakšati rad ljekara i medicinskog osoblja, kao i rad pacijenata na način da će pacijenti imati elektronsku knjižicu, recepte i kartone. Sve su to planovi za budućnost čija će realizacija zavisiti od finansija“ – riječi su resornog ministra.


SportDC - Vesti - Reprezentacije - Srbija ubrala Lale za polufinale\nUtorak, 28.09.2021 00:56\nSrbija ubrala Lale za polufinale\nMuška seniorska reprezentacija Srbije, aktuelni prvak Evrope, obezbedila je plasman u polufinale XXXII EP 2021 koje se održava u Poljskoj, Češkoj, Finskoj i Estoniji. Srbija je danas u Ergo areni u Gdanjsku, u prvoj utakmici četvrtfinala, nadigrala Holandiju sa 3:0, po setovima 25:23, 25:20, 27:25, posle 88 minuta igre.\nU prvi set su obe selekcije ušle sa određenom dozom opreznosti. Srbija je do rezultat 14:14 imala u nekoliko navrata dva poena prednosti, ali je Holandija serijom od tri poena povela sa 17:14. Nije aktuelne prvake Evrope uzdrmala bolja igra Holanđana u završnici seta, uspeli su da najpre izjednače rezultat (20:20), a nešto kasnije i da iskoriste prvu set loptu, as servisom Srećka Lisinca – 25:23. Važno je napomenuti da se pri rezultatu 8:8 Dražen Luburić požalio na povredu, ali se u završnici seta vratio na teren.\nTim Slobodana Kovača je serijom 7:2 započeo drugi set. Nastavili su u istom ritmu i u nastavku ovog perioda i vodili su sa 13:7 i sa 20:17. Pokušali su Holanđani u završnici da dođu do izjednačenja, ali im to Srbija nije dozvolila i duplirala je svoju prednost - 25:20.\nSrbija je bila odlučna da u trećem setu dođe do maksimalne pobede i plasmana u polufinale. Posle izjednačenog rezultata na početku ovog seta, seniori Srbije preuzeli su kontrolu i u ovom setu. Maestralnom igrom, na koju Holanđani nisu imali odgovor, Srbija je povela sa 10:8, pa sa 15:12 i 19:16. Ipak, uspela je Holandija da dođe do izjednačenja u završnici seta (20:20) i donela je neizvesnost. Međutim, uspeli su izabranici Slobodana Kovača prvo da spasu seta loptu, a onda i da iskoriste drugu meč loptu za plasman u polufinale – 27:25.\nSrbija će za finale igrati sa boljim iz duela Italije i Nemačke, u subotu, 18. septembra, najverovatnije od 17.30 časova. Direktne prenose svih utakmica možete pratiti na kanalima RTS-a i TV Arena Sport.\nGaleriju fotografija možete pogledati na sledećem linku: https://www-old.cev.eu/Competition-Area/PhotogalleryArchive.aspx?ID=1247\nRUSIJA – POLJSKA 20.30\nPOBEDNICI MEČEVA RUSIJA – POLJSKA i ČEŠKA – SLOVENIJA\nOdlazak Ivane Španović dolazak Ivane Vuleta\nSutra Kup BiH\nPrvi poraz pionira Slavije\nPioniri Famosa ubjedljivi u komšijskom derbiju\nPreokret domaćina u Donjem Crnjelovu\nŠest komada domaćinu\nBodovi ostali u Roćeviću\nMladostz mora pojačati trening\nRemi Omladinca i Slobode


Klimatske promene: Voda nosi grobove sa pacifičkih ostrva - Penzin\nPočetna Magazin Godine Klimatske promene: Voda nosi grobove sa pacifičkih ostrva\nKlimatske promene: Voda nosi grobove sa pacifičkih ostrva\nNa Maršalskim ostrvima, na ostrvu Santo, morali su da premeste 26 posmrtnih ostataka, najverovatnije japanskih vojnika iz Drugog svetskog rata – zbog klimatskih promena.\nMinistar inostranih poslova Maršalskih ostrva, arhipelaga između Havaja i Filipina, izjavio je da su na ostrvu Santo morali da premeste 26 posmrtnih ostataka, najverovatnije japanskih vojnika iz Drugog svetskog rata – zbog klimatskih promena:\n– Sanduke i tela rastuća voda Pacifika spira iz njihovih grobova. Globalna promena klime, podizanje nivoa vode i poplavljivanje priobalnih zona ne čini štetu samo naseljima živih već i mrtvih.\nOn je izjavio da oko 70.000 stanovnika Maršalskih ostrva živi na preko 1.000 ostrva kojima je najviša tačka iznad nivoa okeana svega dva metra.\nRegion zapadnog tropskog Pacifika trpi četiri puta veći porast nivoa mora u odnosu na globalni prosek. Nivo je ovde rastao za 13 milimetara godišnje u periodu od 1993. go 2009. godine (globalni prosek je 3,2 milimetra godišnje).\nSvaki centimetar vode više osvaja desetine metara priobalnog pojasa, gutajući vegetaciju, poljoprivredne površine, naselja, puteve i groblja, prenosi Blumberg.\nNa fotografiji kojom smo ilustrovali tekst prikazani su Veštački morski grebeni kod Floride (SAD) sa posmrtnim ostacima\nTags:Drugi svetski ratgrobovigrobovi japanskih vojnika iz Drugog svetskog rataJapanklimatske promeneMaršalska ostrvaostrvo SantoPacifikposmrtni ostacipoštovanje umrlihsahranjivanje\nBritanija: Borba za zdravstvenu negu 450.000 starih


Analiza modela privatizacije u Srbiji Digitalni repozitorijum Instituta ekonomskih nauka u Beogradu\naz_2010_01.pdf - Published Version\nPočeci privatizacije u Srbiji vezuju se za 1989. godinu, a dvadeset i dve godine kasnije proces privatizacije još uvek nije kompletiran. Privatizacija je značajno ubrzana posle političkih promena 2000 godine i donošenja novog zakona. Iako je privatizacija od strane političke elite u poslednjih desetak godina isticana kao ključni faktor ekonomskog oporavka zemlje i promotor budućeg ekonomskog rasta i razvoja, danas veliki deo ekonomske stručne javnosti smatra da su rezultati privatizacije ispod očekivanog nivoa, pre svega u domenu industrije koja nije dostigla zadovoljavajući nivo konkurentnosti i proizvodnje. U ovom radu analizirani su ciljevi postavljeni od strane nadležnih državnih organa prilikom definisanja novog koncepta privatizacije i rezultati privatizacije u periodu 2002-2009. godina. Rezultati analize ukazuju da je u procesu privatizacije najviše zanemarena prerađivačka industrija, što je višestruko negativno uticalo na proizvodni i izvozni potencijal srpske ekonomije.


Ultra brzi Transcend - Domino magazin\nUltra brzi Transcend\nVojni HDD rek sa USB 3.0 vezom\nEksterni diskovi koji podržavaju USB 3.0 brzine polako počinju da pristižu i na domaće tržište, donoseći krajnjim kupcima brzine transfera o kojima su do sada mogli samo da sanjaju. Transcend je kao i uvek do sada prvi predstavio svoja rešenja, a posebnu pažnju proteklih nekoliko nedelja privlači model 25M3 iza koga stoje brojne preporuke od strane Američke vojne industrije. O kakvom modelu je reč?\nTranscend 25M3 je direktan naslednik modela 25M i fizički se od njega nimalo ne razlikuje, osim što umesto narandžaste trake nosi zelenu (nije reč o green rešenju, ako ste pomislili na to, čisto razlikovanja radi – tako kažu). Kada smo disk uzeli u ruke učinilo nam se da je nešto kvalitetnije izrađen od pomenutog 25M rešenja, odnosno da je guma koja ga oblaže nešto deblja. Pogrešili smo, radi se o potpuno istom gumenom kosturu otpornom na udarce i padove, koji samo prekriva nešto brži 2.5 inčni HDD i koji je u osnovi dodatno doneo bolje radne performanse (ne računajući USB 3.0 protok sam po sebi). U biti, guma em što obezbeđuje odličnu zaštitu od padova, omogućava i veoma dobru otpornost na spoljne uticaje – voda, vazduh, sunce, zračenja… Pored svega, ona je još i jednostavna za održavanje i ne haba se tako lako – pravi izbor, rekli bi smo! Transcend 25M3 je jedan od retkih diskova koji podleže najstrožijim specifikacijama U.S. Military standarda i preporučen je od strane najviših međunarodnih vojnih organizacija kao rešenje sa maksimalnom pouzdanošću u čuvanju i prenosu podataka.\nKontroler koji prati disk, logično podržava pomenuti USB 3.0 protokol i proizvod je Transcend-ovih inženjera. Već godinama ovaj proizvođač ima odlične kontrolere, čak ih i proizvodi za druge brendove. Važno je napomenuti da on podržava i USB 2.0 standard, tako da ako 25M3 omaškom kupite, a na ploči nemate USB 3.0 port, ne brinite radiće i pod starim standardom, samo performanse će biti poprilično lošije. Kada disk radi po USB 3.0 propisima LED dioda na njemu svetli plavo, dok pod USB 2.0 standardu ista svetli crveno! Za kraj još da kažemo da USB kabal koji prati disk nije više onako kratak pa sada možete da uživate i u nešto većoj komfornosti. Cena za model od 500 GB je sasvim korektna, pa ukoliko tehnički ispunjavate sve uslove i tražite dobar USB 3.0 disk onda razmislite o ovom modelu.\nCena (sa PDV-om): 11.130,00 dinara\nPrethodni članak Plaćenici ispred Ušća\nSledeći članak Učenjem do sreće\neksterni hardhddpin softtranscendusbUSB 3.0\nPrvi trailer za Westworld 3


Vesti online / Vesti / Hronika / Homen: U borbi s kriminalom nema povlačenja\nHomen: U borbi s kriminalom nema povlačenja\nOpredeljenje predsednika Srbije Borisa Tadića i svih koji se bave ovim poslom je da nema te cene koju nećemo platiti da istragu o "slučaju Šarić" dovedemo do kraja, pa makar to dovelo do pozicija ljudi koji su sada na vlasti i do prevremenih izbora, izjavio je državni sekretar Ministarstva pravde Slobodan Homen. On je u intervjuu "Presu" naglasio da u konačnom obračunu države sa kriminalom tužilaštvo i sudovi ovog puta neće ustuknuti.\nObjašnjavajući svoju nedavnu izjavu da su pripadnici Šarićevog klana spremali ubistva predsednika Srbije Borisa Tadića i drugih državnih funkcionera, Homen je rekao da se ne može u potpunosti povući paralela sa 2003, kada je izvršen atentat na premijera Zorana Đinđića, ali ta činjenica ne umanjuje rizik od pretnji.\n"Aktuelna borba države protiv kriminala, za razliku od 2003, uživa ne samo podršku vlasti, nego i opozicije, što pokazuje zrelost naroda za ovih sedam godina. Naravno, to ne smanjuje rizik.\nSmatrali smo da je trebalo da obavestimo javnost o svemu što se događa, bez obzira na to da li neko može da realizuje pretnje ili ne", rekao je Homen.\nŠarićevo ime se izgovaralo šapatom\n"O Šariću se pričalo, ali ozbiljnoj državi su potrebni dokazi. Država do 2008, pre formiranja ove vlade, nije bila spremna da krene. Zašto, to je druga priča.\nNjegovo ime, da budem iskren, nije smelo da se izgovori u javnosti. Ljudi su šaputali njegovo ime na ulicama. Mislim da su sprege njegovog narko-klana sa vlašću neosporne u nekom trenutku", rekao je Homen.\n"Nije bitno da li je neko član jedne ili druge stranke. Ukoliko ima nešto sa Šarićima, odgovaraće", naglasio je on.\nPrema njegovim rečima, finansijski uspon, poslovi sa drogom i moć Šarića evidentni su od 2004. do 2009, kad počinje njihov pad i u tih pet godina treba tražiti ljude iz vlasti koji su im pomagali, ako pričamo o pranju novca.\nPri utvrđivanju ko ih je štitio postoje tri pravca istrage - državni funkcioneri, političke stranke i operativci MUP-a i drugih institucija koje su davale zaštitu Šarićima, kazao je Homen." Videćemo gde će se završiti, ali putevi sigurno vode i do politike".\nPovodom privatizacije "Novosti", Homen je rekao da je tužilaštvo vrlo pažljivo pratilo prepisku i oglašavanja tajkuna, pa i Stanka Subotića.\n"Ako neko misli da je to prošlo neprimećeno, greši. To je posao za Specijalno tužilaštvo", poručio je Homen.\nHRONIKA Vučić: Šariću ne gine krivično gonjenje


RTS :: Profesionalci- Dr.Aleksandar Semenov\nRTS Život Profesionalci- Dr.Aleksandar Semenov\nsubota, 10. apr 2021, 20:34\nProfesionalci- Dr.Aleksandar Semenov\nDoktor Aleksandar Semenov je zamenik direktora Instituta za epidemiologiju i mikrobiologiju u Sankt Peterburgu.\nDva puta je bio u Kini za vreme epidemije. Prvi put u delegaciji Ministarstva zdravlja Rusije, a drugi put kao predstavnik Rusije u delegaciji Svetske zdravstvene organizacije u kojoj su bili i eksperti iz SAD, Nemačke, Japana i Kine. Njihov zadatak je bio da nezavisno ocene situaciju u Kini i daju preporuke. Aleksandar Semenov je 2014. godine sa delegacijom ruskih lekara učestvovao i u suzbijanju ebole u Africi, a trenutno se nalazi u Bergamu u Italiji sa grupom ruskih lekara.\nU razgovoru snimljenom u Sankt Peterburgu , krajem marta prošle godine, on govori o kineskim iskustvima u borbi protiv virusa, o njegovim karakteristikama kao i o predviđanjima kako će se razvijati situacija sa koronavirusom.


Митровић: Реформом института убрзати процес тражења | Јадовно 1941. – КУЛТУРА СЈЕЋАЊА\nMitrović: Reformom instituta ubrzati proces traženja\nPredsjednik Republičke organizacije porodica zarobljenih, poginulih boraca i nestalih civila Nedeljko Mitrović smatra da je reforma Instituta za nestala lica BiH jedini preduslov ubrzanja procesa traženja nestalih lica srpske nacionalnosti u ovoj godini.\n“Porodicama poginulih i nestalih iz Republike Srpske jedinu nadu u ubrzanje procesa traženja nestalih lica srpske nacionalnosti daje dugo najavljivana reforma Instituta za nestala lica BiH”, rekao je Mitrović Srni.\nMitrović kaže da bi reforma Instituta za nestala lica BiH jedino mogla donijeti nekakav novi kvalitet u procesu traženja nestalih lica većim uticajem porodica nestalih i entiteta, te većom odgovornošću nadležnih institucija u ovom procesu.\nOn je rekao da nepovoljnu situaciju za proces traženja nestalih lica u BiH predstavlja to što je Međunarodna komisija za nestala lica /ICMP/ samovoljno napustila ovaj proces, nedovoljna saradnja Instituta i Tužilaštva BiH u vezi sa ekshumacijama i identifikacijama, te prisustvo birokratije, koja otežava proces traženja nestalih u BiH.\nMitrović je rekao da Republika Srpska potražuje još 1.670 nestalih srpskih boraca i civila, dodajući da u tri spomen-kosturnice Republike Srpske godinama na identifikaciju čekaju posmrtni ostaci 650 lica.\nMitrović: Neprihvatljivo slanje koštanih uzoraka u Hag …


Nacrt zakona o elektronskom dokumentu, elektronskoj identifikaciji i uslugama od poverenja u elektronskom poslovanju | PravoIKT Nacrt zakona o elektronskom dokumentu, elektronskoj identifikaciji i uslugama od poverenja u elektronskom poslovanju | PravoIKT\nMinistarstvo trgovine, turizma i telekomunikacija započelo je javnu raspravu o Nacrtu zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koja traje od 7. do 30. septembra 2016. godine. Ovaj zakon će zameniti postojeće zakone o elektronskom potpisu i elektronskom dokumentu i regulisati materiju u skladu sa rešenjima iz Uredbe EU o elektronskoj identifikaciji i uslugama od poverenja u elektronskim transakcijama, kojom je prestala da važi Direktiva o elektronskom potpisu iz 1999. godine.\nKljučna zakonska rešenja regulišu sledeće oblasti:\nPreporučena elektronska dostava\nU delu zakona kojim se uređuje elektronski dokument, utvrđeno je da se dokumentu ne može osporiti punovažnost ili dokazna snaga samo zato što je u elektronskom obliku. Pored toga, predviđene su odredbe o izradi, formi prikaza, originalu i kopiji elektronskog dokumenta. Zakon određuje da digitalizovani akt fizičkog ili pravnog lica ( akt koji je izvorno u papirnom obliku i koji je primenom odgovarajućih postupaka konvertovan u elektronski oblik ) ima istu dokaznu snagu kao originalni akt ukoliko je digitalizacija obavljena pod propisanim nadzorom, i ako je istovetnost potvrđena kvalifikovanim elektronskim pečatom ili potpisom.\nZakon predviđa i odredbu o dostavljanju elektronskih dokumenata između organa vlasti i stranaka, kojom je predviđeno da podnesak izrađen kao elektronski dokument fizička i pravna lica ( stranke ) dostavljaju organima vlasti putem elektronske pošte na adresu koja je od strane organa vlasti određena za prijem elektronskih podnesaka, putem usluge kvalifikovane elektronske dostave ili drugim elektronskim putem, u skladu sa propisom.\nZakon uređuje i elektronsku identifikaciju, koja je definisana kao postupak korišćenja ličnih identifikacionih podataka u elektronskom obliku koji jednoznačno određuju pravno ili fizičko lice u svojstvu registrovanog subjekta. Povodom identifikovanja stranke kojoj se usluga pruža elektronskim putem mogu se koristiti različite šeme identifikacije, koje pružaju visok, srednji ili nizak nivo pouzdanosti, u zavisnosti od toga da li koristimo jedan ili više faktora autentifikacije i koliko su pouzdani pojedini faktori. Zakon uređuje uslove koje moraju da ispunjavaju šeme elektronske identifikacije, i određuje da, ukoliko je identitet stranke utvrđen putem registrovane šeme visokog nivoa pouzdanosti, takva identifikacija ima isto dejstvo kao potpis stranke na podnesku, osim ako posebnim propisom nije određeno drugačije.\nVeoma je važan deo zakona koji se bavi uslugama od poverenja u oblasti elektronskog potpisa, elektronskog pečata, elektronskog vremenskog žiga, elektronske dostave, autentikacije veb sajtova i elektronskog čuvanja dokumenta. Novinu predstavlja usluga elektronskog pečata, koji je namenjen za upotrebu od strane pravnih lica (do sada su pravna lica mogla da koriste samo elektronski potpis). Takođe, ističemo i regulisanje preporučene elektronske dostave, kojom bi trebalo da se obezbedi visok nivo pouzdanosti identifikacije pošiljaoca i primaoca poruka poslatih elektronskim putem, kao i tačno vreme prijema poruke. Zakon reguliše i čuvanje elektronskih dokumenata, koje je veoma važno da se vrši na pouzdan način, kako bi se dugotrajno očuvala istovetnost čuvanih dokumenata.\nOčekuje se da će predložena zakonska rešenja stvoriti uslove da država, građani i privreda u što većoj meri koriste nove tehnologije, da poslove obavljaju brže, efikasnije i jeftinije, kao i da se putem sigurne elektronske identifikacije i kvalifikovanih usluga od poverenja poveća pouzdanje u elektronske transakcije.\nOznake poverenja i e-trgovina Direktiva o elektronskoj trgovini EU DocuSign – elektronski potpis za ponijeti Zakon o informacionoj bezbednosti: nacrt


Оdštаmpај dоkumеnt Informacije o obukama 01 Јun 2017\n10. maja 2017. godine, u hotelu „Bristol" u Sarajevu održana je završna konferencija projekta „Izgradnja kapaciteta za borbu protiv korupcije u strukturama državne službe u BiH".\nProjektom je pružena podrška procesima demokratske stabilizacije i reformi javne uprave u segmentu izgradnje profesionalne i etične državne službe, kroz povećanje transparentnosti u radu uprave, jačanje integriteta i podizanje svijesti o problemu korupcije u radu javnih službi.\nProjekat je doprinio izgradnji kapaciteta zaposlenih u organima državne uprave za borbu protiv korupcije, sredstvima za njeno suzbijanje i preventivno djelovanje na slučajeve pojave korupcije i sukoba interesa u državnoj upravi, uz jačanje kapaciteta centralnih jedinica i službenika za odnose s javnošću/informisanje za provođenje tematskih kampanja, istraživanja javnog mijenja i proaktivan odnos sa medijima.\nU okviru završne konferencije upriličena je pres konferencija za medije na kojoj su predstavljene implementirane projektne aktivnosti i postignuti rezultati predstavljeni široj javnosti.\nZa predstavnike korisnika projekta i učesnike završne konferencije održana je panel diskusija uz predstavljanje konačnih rezultata projekta, Priručnika za zaposlene o borbi protiv korupcije, te preporuka za naredne korake u ovoj oblasti.\nNa kraju završne konferencije organizovana je dodjela certifikata službenicima koji su prošli obuku za trenere u okviru ovog projekta. U Republici Srpskoj obuku je prošlo 235 državnih službenika, od kojih je 8 sertifikovano za trenere u ovoj oblasti.\nProjekat je finansiran sredstvima Fonda za reformu javne uprave.


Oktal Pharma obilježila 15 godina uspješnog poslovanja u BiH – Urban Magazin\nOktal Pharma obilježila 15 godina uspješnog poslovanja u BiH\nKompanija Oktal Pharma Sarajevo je početkom aprila uz prigodnu svečanost obilježila 15 godina postojanja i uspješnog poslovanja u BiH.\nKompanija je osnovana u martu 2002, a osnovna djelatnost je promet na veliko farmaceutskim proizvodima i djelatnost za vanjskotrgovinsko poslovanje. Koliko je kompanija rasla, najbolje pokazuje podatak da je početni kapital od 25.000 KM za 15 godina narastao na čak 5.000.000 KM te da od prvobitno sedam zaposlenih u firmi Oktal Pharme danas radi 58 radnika i radnica.\nKompanija je danas, uz snažnu podršku osnivača Oktal Pharme Zagreb, sa svim potrebnim kapacitetima, kadrovskim i materijalno tehničkim, odlično pozicionirana na bh. tržištu. U dosadašnjem periodu je uspostavljena ekskluzivna poslovna saradnja s više od 30 partnera iz inozemstva te sa 600 kupaca i 1.000 dostavnih mjesta. Kupci proizvoda koje distribuira Oktal Pharma su apoteke, druge veledrogerije, privatne ordinacije, poliklinike, domovi zdravlja, bolničke apoteke i optičarske radnje.\nS ciljem edukacije građana, pacijenata i javnosti, Oktal Pharma Sarajevo vrši i besplatnu distribuciju 6.000 primjeraka stručnog časopisa Vaše zdravlje. U narednom periodu kompaniji će biti pripojena i veledrogerija Velfarm Gračanica, u kojoj je Oktal Pharma Sarajevo većinski vlasnik.\nGlavni cilj Oktal Pharme Sarajevo je izgradnja snažne i moderne veledrogerije, ekološki osviještene i sposobne za najviše ciljeve u trgovini, zastupanju, istraživanju tržišta te širenju farmaceutske i medicinske nauke.


OTVOREN SAVREMENI KABINET U TEHNIČKOJ ŠKOLI\nZRENJANIN – U zrenjaninskoj Tehničkoj školi svečano je otvoren savremeni kabinet za nastavu iz oblasti proizvodnje nafte i gasa i tehnika bušenja.\nProjekat je realizovan zahvaljujući saradnji kompanije NIS i Tehničke škole u Zrenjaninu, sa ciljem da se unaprede i osavremene uslovi za izvođenje nastave, za učenike druge i treće godine na smeru rukovalac postrojenjima u proizvodnji nafte i gasa.\nKabinet su svečano otvorili Gabrijela Grujić, savetnica u Ministarstvu prosvete, i Andrej Šibanov, zamenik generalnog direktora NIS-a, u prisustvu gradonačelnika Zrenjanina Čedomira Janjića sa saradnicima, direktora Milinka Babića i ostalih članova kolektiva škole i učenika.\n– Ovde dajemo podršku jednom novom, značajnom projektu. NIS kroz programe “Energija znanja” mnogo ulaže u obrazovanje i školovanje mladih kadrova. Mi smo u Tehničkoj školi od septembra 2013. godine i od tada smo realizovali mnoge zajedničke aktivnosti. Posle 22 godine pauze ponovo smo pokrenuli trogodišnje školovanje za zanimanje rukovalac postrojenja u proizvodnji nafte i gasa, gde nastavni kadar čine i iskusni inženjeri iz naše kompanije. Obezbedili smo i stručnu praksu za učenike, kompanija je pomogla i formiranje naftaškog kabineta, a ovde radimo i na stručnom usavršavanju svojih zaposlenih – istakao je Šibanov, prilikom otvaranja kabineta, uz napomenu da će otvaranje savremene učionice omogućiti sadašnjim i budućim generacijama nova znanja i kvalitetno školovanje.\n– Mladi ljudi dobijaju kvalitetno obrazovanje, a mi kao kompanija dobijamo mlade obrazovane ljude koji su temelj naših budućih uspeha. Naš cilj je da nastavimo da ulažemo u obrazovanje i siguran sam da će ovakvih projekata u budućnosti biti još više – zaključio je Šibanov.\nGabrijela Grujić, savetnica u Ministarstvu privrede, u obraćanju prisutnima pohvalila je zrenjaninski primer saradnje privrede i obrazovanja kao veoma dobar.\n– Prijatno sam iznenađena onim što ovde zatičem. Osim “Energije znanja” ovde sam prepoznala energiju prijateljstva, stabilnosti i novog vida unapređenja dualnog obrazovanja. Shvatila sam da nismo na početku u dualnom obrazovanju i da je ovo sjajan model koji daje fantastične rezultate – ocenila je Grujićeva i obratila se učenicima naftaškog smera Tehničke škole rečima da su oni na srećnom putu.\nA gradonačelnik Janjić istakao je dobru praksu koju Zrenjanin uspešno sprovodi.\n– Drago mi je što je savetnica za dualno obrazovanje u Ministarstvu prosvete sa nama, da se uveri da mi ovde povezujemo privredu i obrazovne institucije. Dualno obrazovanje je više decenija prisutno u našem gradu, a ovaj projekat ga podiže na još viši nivo, uz učešće svetski renomirane kompanije kao što je NIS, koja pomaže i materijalno i ovu školu i fakultet i širu zajednicu – ocenio je Janjić.\nKabinetska učionica opremljena je specijalnom opremom iz oblasti proizvodnje nafte i gasa i izvođenja bušenja, a učenicima će upoznavanje sa ovim sredstvima za rad omogućiti brz i lak način primene stečenog znanja u praksi.\nAdaptacija učionice u Tehničkoj školi u Zrenjaninu deo je NIS-ovog programa društvene odgovornosti, koji se sprovodi pod nazivom “Energija znanja”. Program podrazumeva partnerstvo sa obrazovnim institucijama u zemlji, na školovanju mladih stručnjaka, čime se proširuje i baza tručnih kadrova, koji svoju karijeru mogu da ostvare u NIS-u.\nTagovikabinet NIS Tehnički fakultet "Mihajlo Pupin"\nOve nedelje još jedna akcija zbog izrazito smanjenih zaliha krvi


Rabin: Zločne u Srebrenici dopustio svijet svojim ćutanjem\nRabin glavne njujorške sinagoge Artur Šnajer (Arthur Schneier) kazao je danas na\nkomemorativnom skupu u Potočarima da je "zločin počinjen u ime vjere, najveći zločin".\n"Brutalnost onoga što se ovde dogodilo ne može se nikada zaboraviti. Razmjere ovog zločina se moraju pamtiti, a ne poricati jer se istorijske činjenice ne mogu mijenjati", rekao je Šnajer i istakao da saosjeća sa građanima Podrinja jer je i sam u holokaustu izgubio sve članove porodice.\n"Ipak, nisam se okrenuo ni protiv boga ni protiv ljudi. Cio život sam posvetio izgradnji mostova među ljudima, u traganju za mirom i pravdom, a sve u spomen na moju porodicu i milione koji su ubijeni", kazao je rabin.\n"Jedini greh žrtava jeste što su postojale, što su rođene, što su sanjale i voljele kao ljudska bića", rekao je on.\n"Bio je to zločin protiv Evrope, protiv boga, čovječnosti, a mi moramo na ovaj sveti dan da kažemo: Nikada više! - i da to zaista i mislimo", poručio je Šnajer.\nUkazao je da za počinioce ovog zločina, oproštaja nema jer "oni nose ožiljak koji niko ne može da izbriše. Ali koliko god vremena bude trebalo, pravda mora biti zadovoljena. Dok osuđujemo neporeciv zločin, moramo priznati da ostatak svijeta, kao i mi, snosi dio krivice. Kao što je ovaj zločin protiv čovječnosti, cijelo čovečanstvo je odgovorno jer je taj zločin dopustilo", rekao je rabin.\nRabin je ukazao da je zločine u Srebrenici "dopustio svet koji je ćutao i nije upotrebio svoju moć da spreči tragediju".\nPrema njegovim riječima, ćutanje nije rešenje, "ono samo ohrabruje počinioce, pa se zbog ćutanja plaća visoka cijena".\nRabin je dodao da je to lekcija koju svijet danas mora da ponovo nauči, ističući da upravo veliku tragediju čini sirijski režim protiv svog naroda.


UTAS pita građane šta misle o osiguranju turističkih agencija | Nova Ekonomija\nUdruženje turističkih agenija (UTAS) Srbije pozvalo je građane preko svoje fejsbuk stranice da učestvuju u anketi putem koje želi da sazna kakvo je njihovo mišljenje o osiguranju poslovanja turističkih agencija od insolventnosti i bankrota.\nU UTAS-u napominju da nijedna agencija koja opslužuje manje od 1.000 putnika nije dobila ponudu za osiguranje svog poslovanja, a dodaju da se za za novoosnovane agencije traže dosta velike garancije čiji iznosi idu i do 200.000 evra.\nSmatraju i da će takvo ponašanje obeshrabriti one koji se školuju da rade u oblasti turizma i dodaju da žele da saznaju koji bi vid osiguranja turističkih agencija bio prihvatljiv za same građane.\nUTAS objašnjava da je povod za pomenuto istraživanje situacija u kojoj se nalazi 90 odsto agencija koje su u nezavidnom položaju zbog pandemije i važećih propisa.\nKako podsećaju, propisi nalažu da se od agencija zahtevaju garancije za poslovanje u vrednosti od 50.000 do 400.000 evra, što je kako napominju za najmanje agencije preskupo, a za najveće agencije apsolutno nedovoljno da zaštite putnike u slučaju njihovih finansijskih probema.\nUTSAS: DRŽAVI HVALA NA BRZOJ REAKCIJI ALI REŠENJA ZA TURISTIČKE AGENCIJE JOŠ NEMA\nKažu da su najnovije cene tih garancija od devet do 18.000 evra, a u januaru su koštale od 1.000 do 10.000 evra.\nUdruženje podseća da država sve to želi i da subvencioniše, kao i da to predstavi kao pomoć agencijama, iako će kako misle taj novac otići osiguravajućim kućama.\nPredstavnici turističkih agencija tvrde i da su osiguravajuće kuće ograničile broj agencija koje mogu da dobiju licencu, kao i da njihovi predstavnici sami daju izjave da u Srbiji ima previše agencija.\nUTAS napominje da će se rezultati tog istraživanja predstaviti ministarstvu za trgovinu, turizam i telekomunikacije, Vladi Srbije i javnosti.


Nedelja, 01.08.2021 13:35\n10.05.2021 23:33 sportdc.net\n10.05.2021 22:06 RSS\nEvropska rukometna federacija nakon žreba za Evropsko prvenstvo, koji je održan 6. maja, objavila je termine odigravanja utakmica od 13. do 30. januara 2022. godine u Mađarskoj i Slovačkoj. Šampionat zvanično otvara utakmica grupe B između Mađarske i Holandije u Budimpešti 13. januara od 20:30 časova (po srednjoevropskom vremenu). Reprezentacija Srbije koja se, podsetimo, nalazi u...\n10.05.2021 20:21 Ašković\n10.05.2021 19:37 Ašković\n10.05.2021 16:54 toplickevesti.com\nOdbojkaši MOK Topličanin 97 ostvarili su veliki uspeh na kvalifikacionom turniru koji je održan u Prokuplju izborivši plasman u Prvu B odbojkašku ligu. Nakon trodnevnih borbi Prokupčani su izborili drugo mesto savladavši OK Laki star iz Beograda i OK FAP Livnica iz Prijepolja što je bilo dovoljno za vizu za viši rang. Pored domaćina u viši rang ide i ekipa OK Kulpin koja je najviše...\n10.05.2021 16:49 Saša Šarbane Ub\nFudbaleri Šarbana, u okviru 24. kola Međuopštinske lige grupa Istok, doživeli su poraz od ekipe Kolubare iz Jabučja, iako su do sredine drugog poluvremena imali prednost od dva gola razlike. Meč u Jabučju otpočeo je ispitivanjem snaga na terenu i nije se ništa ozbiljnije dešavalo do 28. minuta kada se posle jednog prekida pred golom domaćih najbolje snalazi bivši igrač ubskog Jedinstva...\n10.05.2021 16:21 Ašković\nDo kraja prvenstva Supelige Srbije ostala su još dva kola. Kako je situacija u vrhu jasna, sva pažnja je okrenuta neizvesnoj borbi za opstanak. Svaki bod je zlata vredan i, kako je u igri još šest bodova, mogući su razni scenariji. Na prvi pogled Rad je među najugroženijim, ali sudeći po maloj bodovnoj razlici između ugroženih timova, i povoljnom rasporedu, "Građevinari" imaju realne...


Veliki uspeh šahistkinje Anđele Dimitrijević\nPočetak/Sport/Veliki uspeh šahistkinje Anđele Dimitrijević\nNajperspektvnija mlada niška šahistkinja Anđela Dimitrijević je ponovo zablistala i postigla veliki uspeh.\nProšlogodišnja kadetska prvakinja Srbije u grupi Ž14, devojčice do 14 godina, Anđela Dimitrijević je ove godine na državnom prvenstvu u Kragujevcu održanom od 25. aprila do 5. maja, kao mlađa u starijim grupama osvojila 2 medalje. U brzopoteznom šahu, Cuger Ž18, devojčice do 18 godina, Anđela je osvojila 3. mesto i bronzu. U ubrzanom šahu, devojčice do 16 godina, ona je osvojila ponovo 3. mesto i bronzu, dok je u Standardniom šahu, devojčice do 16 godina, osvojila 4. mesto isti broj bodova kao trećeplasirana ali je imala slabiji dodatni kriterijum.\nOvi rezultaiti predstavljaju veliki podstrek za dalji rad. Najtrofejniju nišku kadetkinju tokom leta očekuju novi izazovi, učetstvovanje na velikom međunarodnom turniru Open Paraćin 2019, Evropskom prvenstu u Bratislavi, Slovačka, i Svetskom prvenstu u Nju Delhiju, Indija.\nAnđela Dimitrijević šah


DELA RUSKINJE IZLOŽENA U VALJEVU: Srbiju i Rusiju nosi u srcu | Novosti.rs\nDELA RUSKINJE IZLOŽENA U VALJEVU: Srbiju i Rusiju nosi u srcu\n30. 04. 2019. u 07:03\nNJena ljubav prema našoj zemlji traje više od tri decenije. Zahvaljujući njoj, mnogi srpski umetnici izlagali su u Rusiji, Ukrajini i Belorusiji\nPosetioci umetničkog studija mogu da uživaju u pogledu na 28 ulja na platnu\nU OVDAŠNJEM Internacionalnom umetničkom studiju "Radovan Trnavac Mića", Ruskinja Ekaterina Berjoskina Milićević, izlaže 28 ulja na platnu, nastalih u prethodnih petnaestak godina. Ekaterina je jedan od nezvaničnih ambasadora kulture Rusije i Srbije, koja posredstvom umetnosti spaja bratske narode.\nZahvaljujući njoj, mnogi srpski umetnici izlagali su u Rusiji, Ukrajini i Belorusiji. Takođe, mnogi ruski, ukrajinski i beloruski slikari izlagali su u Srbiji, koju ona smatra i oseća svojom drugom zemljom.\nNa centralnom zidu postavke izložbe "Od Evrope do Rusije", izložena su platna sa oslikanom pariskom katedralom Notr Dam i srpskim manastirom Hilandarom, koji su, sem što se autorka divila njihovoj lepoti, imali zajedničku sudbinu - oštećeni su u požaru. Pred publikom su dela na kojima dominiraju građevine i znamenitosti mnogih evropskih gradova - Beča, Graca, Venecije, Lihtenštajna, Sankt Peterburga... Uz Hilandar, predstavljeni su i srednjovekovni srpski manastiri Sopoćani i LJubostinja, ali i beogradska Skadarlija, kao i spomenik Pobednik.\n- Izuzetno sam srećna i ponosna što svoja dela izlažem u galeriji Internacionalnog umetničkog studija, pred publikom u Valjevu i srpskom auditorijumu - kaže Ekaterina Berjoskina Milićević. - Moja ljubav prema Srbiji traje više od tri decenije, a 1989. godine iz rodne Moskve preselila sam se u Beograd. Zato, na mojim platnima, uz znamenitosti evropskih gradova ponosno stoje i ruski i srpski motivi, podjednako lepi i grandiozni. U mom srcu zajedno su Rusija i Srbija.\nEKATERINA Berjoskina Milićević rođena je u porodici poznatog ruskog arhitekte Jurija Berjoskina. Diplomirala je na Arhitektonskom fakultetu kod akademika Mihaila Posohina, glavnog arhitekte ruske prestonice. Dobitnica je brojnih priznanja, a najdraža joj je "Zlatna četka", koju joj je 1999. godine dodelio Komitet za kulturu Moskve i plaketa Skupštine Grada Beograda za učešće u brojnim humanitarnim akcijama, među kojima je i izgradnja Avalskog tornja, srušenog u NATO agresiji 1999. godine.


Komercijalna banka: Kredit IFC-ja Komercijalnoj banci u cilju povećanja stambenog kreditiranja u Srbiji - BGnekretnine blog\nKomercijalna banka: Kredit IFC-ja Komercijalnoj banci u cilju povećanja stambenog kreditiranja u Srbiji\nInternational Finance Corporation (IFC), komercijalna banka, stambeni krediti, Svetska banka\nKrediti, Novosti 014 Oct 2014\nInternational Finance Corporation (IFC), članica grupe Svetske banke, odobrila je kredit od 15 miliona evra Komercijalnoj banci kao podršku kreditnim aktivnostima banke u segmentu stambenih kredita kako bi se povećala dostupnost stambenih kredita potencijalnim kupcima nekretnina u Srbiji.\nKomercijalna banka je najveća banka u državnom vlasništvu u Srbiji i druga po veličini na tržištu, sa rastućim tržišnim učešćem.\nSaradnja između IFC-ja i Komercijalne banke započela je 2009. godine ulaganjem IFC Capitalization Fund-a od 40,2 miliona evra u zamenljive preferencijalne akcije. Ova investicija je bila deo finansijskog paketa od 120 miliona evra koji su obezbedile međunarodne finansijske institucije (EBRD, DEG i SwedFund).\n„Ovim kreditom se dalje učvršćuje naše strateško partnerstvo sa IFC-jem. Dodatni kreditni potencijal predstavlja ozbiljnu osnovu da još značajnije i kvalitetnije podržimo potrebe naših klijenata u za njih možda i najznačajnijem segmentu odnosa sa bankom. Ovaj aranžman će dalje jačati i našu konkurentsku sposobnost i tržišnu poziciju, koja je i inače iznad proseka“, istakao je Mihajlo Kosanović, direktor Odeljenja finansijskih institucija u Komercijalnoj banci.\nU decembru 2011. godine IFC je Komercijalnoj banci odobrila kredit od 50 miliona evra u cilju podsticanja daljeg rasta banke. IFC-jev Program korporativnog upravljanja u Evropi i centralnoj Aziji je takođe primenjen u Komercijalnoj banci kako bi se ocenila praksa korporativnog upravljanja i procedure u banci i predložila unapređenja.\n„Sarađujemo sa Komercijalnom bankom kako bismo ojačali bankarski sistem u Srbiji i obezbedili stalnu dostupnost sredstava preduzećima i građanima kojima su ta sredstva potrebna“, izjavio je Thomas Lubeck, IFC regionalni menadžer za zapadni Balkan. „Novi IFC-jev zajam Komercijalnoj banci omogućiće Banci da poveća svoj portfolio stambenih kredita i pomogne svojim klijentima da postanu vlasnici stanova“.\nSrbija je postala akcionar i članica IFC-ja 2001. godine. Od tada, investicije IFC-ja u Srbiju su narasle na 2,2 milijarde dolara, uključujući i sredstva mobilisana od naših partnera. IFC je skoncentrisao svoja ulaganja u Srbiju na povećanje dostupnosti sredstava, pružajući podršku razvoju lokalnih finansijskih institucija i ulaganjem u preduzeća u sektoru poljoprivrede i proizvodnje. Konsultantske usluge IFC-ja imaju za cilj da unaprede klimu za investiranje i performanse preduzeća u privatnom sektoru, kao i da promovišu učešće privatnog sektora u infrastrukturnim projektima.\nO IFC (International Finance Corporation)\nIFC, članica grupe Svetske banke, je najveća globalna razvojna institucija fokusirana isključivo na privatni sektor. U saradnji sa privatnim preduzećima u oko 100 zemalja, mi koristimo svoj kapital, stručnost i uticaj kako bismo pomogli u suzbijanju ekstremnog siromaštva i jačanju prosperiteta svih društvenih grupa. U 2014. finansijskoj godini obezbedili smo ulaganja u iznosu od više od 22 milijarde dolara u cilju unapređenje života u zemljama u razvoju i rešavanja najhitnijih izazova koje razvoj nameće.


UCG: Novi oglas za dodjelu kredita za rješavanje stambenih potreba zaposlenih :: Društvo\nUCG: Novi oglas za dodjelu kredita za rješavanje stambenih potreba zaposlenih\nUniverzitet Crne Gore će raspisati novi oglas za dodjelu novčanih sredstava - kredita za rješavanje stambenih potreba zaposlenih, nakon što je danas Stambena komisija donijela Odluku o poništenju prethodno datog oglasa, objavljenog 30. decembra 2019. godine, uz ovlašćenje Upravnog odbora, saopšteno je iz Univerziteta.\nPredsjednik Upravnog odbora UCG Duško Bjelica saopštio je da je Komisija dostavila zahtjev za davanje ovlašćenja za poništenje Oglasa nakon razmatranja određenih pitanja zaposlenih koji su zainteresovani za rješavanje svoje stambene potrebe.\n„Zaposleni su, kako se i navodi u Zahtjevu Komisije, iskazali određene nedoumice u smislu pojedinih odredbi Pravilnika o rješavanju stambenih potreba zaposlenih na Univerzitetu Crne Gore dodjelom novčanih sredstava – kredita, a u vezi sa odredbama drugih Pravilnika kojima je regulisana stambena problematika zaposlenih“, kazao je Bjelica.\nUpravni odbor UCG je prihvatio razloge Komisije za poništenje Oglasa kao opravdane i dao ovlašćenje Komisiji da donese odluku o poništavanju Oglasa, bez odlaganja, uz obavezu objavljivanja u Biltenu UCG.\n"Istovremeno, Upravni odbor je obavezao rektora UCG Danila Nikolića da u razumnom roku dostavi Upravnom odboru predlog izmjena i dopuna važećih pravilnika kojima je regulisana oblast rješavanja stambenih potreba zaposlenih na UCG, sagledavajući date razloge Komisije i druge valjane razloge, nakon čega će se steći uslovi za raspisivanje novog oglasa za dodjelu kredita", navodi se u saopštenju.


Američki advokati ne mogu braniti haške optuženike, bez odobrenja Ministarstva finansija. - 2003-06-19\nU povodu izvršne naredbe predsjednika Busha da američki advokati ne mogu davati pravne usluge optuženicima haškog tribunala bez posebnog odobrenja minsitarstva finanacija, nakon što su među prvim privremeno obustavljanje procesa protiv Tihomira Blaškića zatražili američki advokati koji ga zastupaju, zamolilo smo Eric-a Witte-a iz Koalicije za međunarodnu pravdu da za Glas Amerike objasni detalje i značenje te izvršne naredbe.\nE. WITTE: Čini se da je ta izvršna naredba šira od samog odobravanja za pravno predstavljanje optuženika u Den Hagu--ona se odnosi na bilo koga ko se nalazi na listi američkog ministarstva financija i čija bi imovina trebala biti zamrznuta u Sjedinjenim Državama.\nStoga se traži odobrenje ministarstva financija, jer ono ima listu osoba koje nisu samo haški optuženici--nedavno su toj listi dodati i oni koji pružaju podršku Radovanu Karađiću, koji podržavaju ekstremiste u Makedoniji, na Kosovu, kao i one koji destabiliziraju taj region, ljude kao što je na primjer Momčilo Mandić.\nMislim da je namjera ove izvršne odredbe da američki advokati ne daju nikakve pravne savjete kriminalcima na Balkanu, i drugim mjestima, koji su umiješani u ilegalne aktivnosti, pranje novca i slične stvari. Ne mislim međutim da je ikome palo na pamet da će se to odraziti i na one koji predstavljaju haške optuženike, gdje naravno daju veoma vrijedne i neophodne pravne usluge.\nDakle, na istoj listi ministarstva financija se nalaze ne samo haški optuženici, već i terorističke grupe i organizacije, i lista se ne odnosi samo na Balkan, već i na Srednji istok, al-Qaidu, i one za koje se vjeruje da su s njom povezani.\nPri ministarstvu financija postoji ured koji se zove Ured za kontrolu strane imovine i oni imaju tu listu. Mislim da je to u teoriji dobra ideja, iako ona možda predstavlja jednu birokratsku mješavinu.\nPostoji klauzula da ministarstvo finansija može dati odobrenje advokatima koji ga potraže i stoga je to proces kojim se to pitanje može riješiti. Naravno to predstavlja problem kada se radi o kratkom vremenskom periodu za slučajeve koji su u toku, na kojima rade američki adovkati na odbrani haških optuženika, ali mislim da je problem riješiv i da se više radi o birokratskoj stvari, nego o promjeni politike.\nAdvokatska firma u Blaškićevom slučaju pismeno je obavijestila da traži odobrenje, te se nadam da će proces brzo biti riješen kada se radi o slučajevima koji su u toku.\nVOA: Na pitanje, s obrizom da su neki advokati plaćeni iz fonda pri haškom tribunalu, da li u tom slučaju američki advokati mogu davati svoje prave usluge haškim optuženicima, Eric Witte odgovara:\nE. WITTE: Mislim da ne, jer se naredba odnosi na davanje pravih usluga i mislim da to znači da nema razlike odakle je advokat plaćen.\nJedna od stvari u okviru naredbe bi mogla biti da Sjedinjene Države mogu imati razloga da vjeruju da haški optuženik ima dosta novca, ali da je Hagu rekao da nema novca za odbranu, kako bi se izvršio pritisak da se za odbranu, umjesto fonda tribunala, iskoristi novac optuženika u Hagu koji su možda na ilegalan način došli do novca kojeg drže u švajcarskim bankama.\nOva izvršna odredba konsolidira prethodne odredbe, kao i listu, na koju su dodata ili skinuta neka od imena čija je imovina bila zamrznuta. Tu je i neka imovina Srbije i Crne Gore koja je na primjer odmrznuta. Stoga mislim da se ne radi o značajnijoj promjeni politike, već o nastojanju da se preusmjere neke stvari i da se sastave sve liste u jednu, na koju su u međuvremenu dodata neka nova imena onih za koje postoji informacija da podržavaju haške optuženike ili ekstremističke elemente koje nastoje destabilizirati različite dijelove Balkana,kaže na kraju analitičar Eric Witte iz Koalcije za međunarodnu pravdu.


PANIKA U EU: Rusija gradi gasovod kojim može da preusmeri gas iz EU u Kinu\nPANIKA U EU: Rusija gradi gasovod kojim može da preusmeri gas iz EU u Kinu\nNakon što stvorimo mrežu gasovoda na Dalekom istoku i u Sibiru, imaćemo mogućnost da spojimo evropski deo gasovodnog sistema s istočnim, što će nam dati velike prednosti za preusmeravanje gasa, u zavisnosti od situacije na svetskim tržištima – ili na zapad, više i efikasnije, ili na istok – istakao je šef ruske države.\nPredsednik Rusije Vladimir Putin prisustvovao je ceremoniji početka izgradnje gasovoda „Snaga Sibira“. Njime će se gas transportovati na Daleki istok i u Kinu.\n„Snaga Sibira“ je sistem za transport gasa iz Jakutskog i Irkutskog centra za proizvodnju gasa.\nDužina cevovoda će biti 3.968 km.\nKako je ranije izjavio ruski ministar energetike Aleksandar Novak, ukupan obim investicija u izgradnju gasovoda i razvoj infrastrukture iznosiće 55 milijardi dolara.\nPrilikom današnjeg susreta sa studentima Severoistočnog federalnog univerziteta, Putin je istakao da će izgradnja gasovoda „Snaga Sibira“ doprineti gasifikovanju ruskih regiona u Sibiru i na Dalekom istoku.\n„Ovaj gasovod će omogućiti ne samo da se poveća izvoz i proširimo geografiju našeg izvoza ugljovodonika, već i da se napravi još jedan ozbiljan korak u gasifikovanju naše zemlje, što je posebno važno za njen istočni deo“ – rekao je ruski predsednik.\nPo njegovim rečima, sledeći korak će biti „još interesantniji s ekonomskog aspekta“.\n„Nakon što stvorimo mrežu gasovoda na Dalekom istoku i u Sibiru, imaćemo mogućnost da spojimo evropski deo gasovodnog sistema s istočnim, i to s aspekta izvoznih mogućnosti, s tačke gledišta proširenja geografije gasifikovanja naše zemlje pruža velike prednosti za preusmeravanje gasa, u zavisnosti od situacije na svetskim tržištima – ili na zapad, više i efikasnije, ili na istok“ – istakao je šef ruske države.\nPutin je izrazio nadu da će „ratovanje sankcijama“ protiv Rusije biti prekinuto i da će se odnosi u svetu vratiti u „normalno korito saradnje“. Pri tom je poručio Briselu i Vašingtonu: da će najveću štetu od sankcija imati oni koji ih uvode Rusiji.\nCeremoniji je prisustvovao i potpredsednik vlade Kine Džang Gaoli koji je podvukao: „Kina je kategorički protiv sankcija SAD i EU protiv Rusije. Kina je protiv obojenih revolucija“.\nObećao je u ime Pekinga da će njegova zemlja činiti sve da pomogne Rusiji, pored ostalog – i povećavanjem izvoza hrane na rusko tržište.\npametan potez koji govori da ce sa kinom postati vladari sveta od skoro sve cestitke sa njima cemo mi zauvek a ne sa mafijom americkom zvanom e.u


UNEP planira povlačenje klasičnih sijalica - Bizlife.rs\nUNEP planira povlačenje klasičnih sijalica\n16:47 Durban, 07.12.2011.\nProgram Ujedinjenih nacija na zaštiti životne sredine (UNEP) i Globalni ekološki fond (GEF) planiraju da do 2016. godine u svetu u potpunosti zamene obične, žareće sijalice sa savremenijim i štedljivijim, kompaktnim neonskim i diodnim, objavila je ta organizacija.\nProjekat en.lighten predviđa prelazak na savremenije i “zelenije” tehnologije za potrebe osvetljavanja, koje u ukupnoj elektroenergetskoj potrošnji učestvuju sa 20 procenata.\nU projektu, pokrenutom u septembru 2009. godine učestvuju brojni proizvođači opreme za osvetljavanje, kao i više od 25 zemalja u razvoju. Prema podacima UNEP oko 130 zemalja sveta još proizvodi i koristi klasicne sijalice sa običnom, žarećom niti.\n“Cilj UNEP i GEF na zameni svih zastarelih sijalica do 2016. godne nije smo teoretski moguć, već i precizno ostvariv”, izjavio je šef UNEP Akim Štajner na Klimatskoj konferenciji UN u južnoaftričkom gradu Durban.\nUčešće u en.lighten zvanično je objavila Južnoafrička Republika, koja planira da pokrene sveobuhvatni program zamene sijalica početkom 2012. godine. Južnoafrički eksperti procenjuju da će se strujom, ušteđenom zahvaljujući uvođenju štedljivih sijalica, obezbediti četiri miliona domaćinstava.\nOrganizatori projekta, pored podrške nacionalnih strategija na prelazak ka štedljivijem osvetljenju, pomažu zemljama u izradi infrastrukture za reciklažu sijalica sa sadržajem žive.\nMeđunarodna agencija za energetiku (IEA) procenjuje da je 2007. godine za potrebe osvetljavanja odlazilo 2.650 teravat časova. Ukupna emisija gasova sa efektom staklene bašte nastala u proizvodnji neophodne kolličine struje za osvetljavanje je 2005. godine bila na nivou 1,9 milijardi tona ekvivalenta CO2.


Vlada Republike Srpske predstavila izvještaj u kome tvrde da se u Srebrenici nije dogodio genocid – Sandžačke Novine\nVlada Republike Srpske predstavila izvještaj u kome tvrde da se u Srebrenici nije dogodio genocid\nKomisija koju je fornirala Vlada RS tvrdi da je u Srebrenici stradalo ne više od 3500 Bošnjaka i 2000 Srba. Uprkos međunarodnim presudama, predstavnici Nezavisne međunarodna komisije za istraživanje stradanja svih naroda u srebreničkoj regiji u periodu 1992-1995. godina, koju je prije dvije godine formirala Vlada tog entiteta, zaključila je “da se u Srebrenici nije dogodio niti pojedinačni zločin genocida, niti genocid uopće”. Ovaj izvještaj na više od 1000 strana je javnosti postao dostupan danas, na dan kada je prije 13 godina uhapšen ratni zločinac Radovan Karadžić.\nOva komisija, oformljena s ciljem da se negira genocid u Srebrenici, “uvažava činjenicu da su hiljade ljudi, uglavnom ratnih zarobljenika, ubijene na najstrašniji način i da odgovorne za ove gnusne zločine treba kazniti”, a što je navedeno i u generalnim zaključcima Izvještaja.\n– Činjenica je da je postojao plan Vojske Republike Srpske da preuzme kontrolu nad teritorijom same enklave Srebrenica, ali logičan zaključak je da je takva akcija bila od vojnog značaja iz više razloga. Već je rečeno da je to područje bilo pod kontrolom naoružanih brigada 28. divizije Armije Republike BiH čije je sjedište bilo u Srebrenici, stoga je jasno da su snage Vojske RS smatrale da trebaju da imaju kontrolu nad istim. Stalno je postojala prijetnja od naoružane 28. divizije pod komandom Nasera Orića, a jasno je da te trupe nisu samo postizale vojne uspjehe već su počinile i ratne zločine nad srpskim stanovništvom u njihovim selima. Upravo su Direktive 7 i 7/1 VRS donesene zbog prijetećih napada od strane hrvatskih i muslimanskih snaga. Najzad, analizirajući Direktive postaje jasno da je napad na enklavu bio zasnovan na vojnoj nužnosti, odnosno da je glavni cilj bio potpuno fizičko odvajanje Srebrenice od Žepe čime se trebalo spriječiti pojedinačno komuniciranje između ovih enklava – piše u Izvještaju.\nPU “Mladost” iz Novog Pazara zaposliće 13 vaspitačica


Izvor: RTS, 18.Dec.2019, 13:00\nRekordan broj bezbedonosnih snaga u istoriji El Klasika čuva fudbalere uoči večerašnje utakmice između Real Madrida i Barselone na Nou Kampu.\nŠpanski mediji prenose >> Pročitaj celu vest na sajtu RTS << da separatistička organizacija Cunami planira da prekine utakmicu, na šta su spremne vlasti u Barseloni prema rečima funcionera lokalne Vlade Migela Buha.\n"Ništa ne može da se isključi. Bilo je napada u Evropi čak i tokom Božića, nikada se ne zna. Ipak, možemo da garantujemo bezbednost svima", rekao je Buh.\nUtakmica između Barselone i Real Madrida igra se večeras od 20 sati.\nViše o najvećem, najboljem i najskupljem derbiju na svetu možete pročitati OVDE.\nRekordne bezbednosne mere pred "El Klasiko"\nRekordan broj bezbedonosnih snaga u istoriji El Klasika čuva fudbalere uoči utakmice između Real Madrida i Barselone na "Kamp Nou"...Najveći meč španskog fudbala trebalo je da se odigra u oktoru, ali je odložen zbog nestabilne političke situacije u Kataloniji, s tim da je i sada napeto u Barseloni...


Upriličen prijem za novu grupu pripravnika čije stručno osposobljavanje finansira Općina Kakanj – NTVIC\nNačelnik Općine Kakanj Mirnes Bajtarević danas je u sali Općinskog vijeća upriličio svečani prijem za sve kandidate koji će u narednih godinu dana, na osnovu javnog poziva Općine Kakanj, obaviti pripravnički rad.\nPodsjetimo, na prijedlog načelnika Bajtarevića na nedavno održanoj sjednici Općinskog vijeća Kakanj usvojeno je novih 35.000 KM u pomenutu svrhu čime je omogućeno da svi kandidati koji su se prijavili i koji ispunjavaju uslove iz javnog poziva budu angažirani.\nOpćina Kakanj će poslodavcu koji je primio pripravnika ili angažovao lice na stručno osposobljavanje, mjesečno isplaćivati bruto iznos od 500,00 KM, u periodu od najviše 12 mjeseci, a od toga će se pripravniku ili angažovanom licu na stručnom osposobljavanju bez zasnivanja radnog odnosa isplaćivati u neto iznosu mjesečno najmanje 400,00 KM.\nRadi se o angažiranju lica sa završenim VII stepenom stručne spreme ili visokog obrazovanja Bolonjskog sistema studiranja sa najmanje 180 ECTS, radi stručnog osposobljavanja bez zasnivanja radnog odnosa.\nJU Dom zdravlja Kakanj: Poziv za vakcinisanje i revakcinisanje u petak, 1.10.2021. godine\nPoziv: Likovna izložba pod nazivom „Između tradicije i modernizma“ u foajeu Doma kulture


CRNOGORAC Uhićen u Hercegovini s drogom pa pristao na pet godina zatvora | Poskok\nDržavljaninu Crne Gore Veselinu D. (58), optuženom za krivično djelo neovlašteni promet droge, Sud BiH je izrekao zatvorsku kaznu od pet godina nakon što je potpisao sporazum o priznanju krivice, priopćeno je iz Tužiteljstva BiH.\nOptuženi je priznao da je izvršio neovlašteni promet skunka, a lišen je slobode na području Trebinja kada je zaustavljeno teretno vozilo u kojem je, u specijalno napravljenim pregradama, otkrivena droga koja je sa područja Crne Gore prokrijumčarena u BiH.\nU skladu sa sporazumom, Tužiteljstvo je predložilo, a Sud prihvatio, da optuženom bude izrečena kazna zatvora od pet godina, kao i oduzimanje predmeta korištenih pri izvršenju krivičnog djela, uključujući teretno vozilo MAN, te oduzimanje nezakonite imovinske koristi koja je pribavljena izvršenjem krivičnog djela u iznosu od 3.000 eura.\nPredložena kazna u skladu je sa ulogom i odgovornošću optuženog u izvršenju krivičnog djela, dodaje se u priopćenju, prenosi Srna. Sporazumnim priznanjem krivice optuženi se odrekao prava na suđenje i prava na žalbu na presudu, koju mu je, na osnovu sporazuma, izrekao Sud BiH.


Autovesti, Pitanje: Uvoz oldtajmera\nVaša lokacija: Naslovna strana » Vaša pitanja » Pitanje: Uvoz oldtajmera\nKoji automobili se smatraju oldtajmerima?\nveliki sam ljubitelj oldtajmera, već sam posedovao BMW 2002 koji sam fantastično sredio i prodao za dosta novca. Sada želim da uvezem još jednog ili neki drugi stariji popularan auto koji bi sredio i ponovo prodao. Znam da se oldtajmeri mogu uvoziti, me interesuje konkretno uslovi.\nPozdravljamo Vaš entuzijazam i želimo Vam puno uspeha u novom projektu.\nDa ponovimo, oldtajmeri se mogu uvoziti i za njih ne važe nikakva ograničenja, ali se carina i porez plaćaju isto kao za nova vozila – carina iznosi 20%, a na zbir osnovice i carine se dodaje i PDV od 18%.\nOldtajmerima se smatraju automobili proizvedeni do 31. decembra 1970. godine ili oni koji su kao model do tog datuma uvedeni u proizvodnju, bez obzira na stvarnu godinu proizvodnje.


Dobar otpor Tipsarevića, ali ipak poraz\n– April 23, 2015Posted in: Glavne vesti\nJanko Tipsarević nije uspeo da prebrodi 2. kolo na ATP turniru u Bukureštu, pošto je poražen od prvog nosioca Žila Simona. Francuz je bio bolji u dva tesna seta sa 7-5, 6-4 posle borbe koja je trajala dva sata.\nU prvom setu viđena je prava borba sa osnovne linije, a teniseri su i dobro servirali, tako da je sve ukazivalo na to da će pobednika odlučiti “trinaesti gem”. Međutim, u jedanaestom gemu Žil Simon dolazi do 40-15 pri servisu Janka Tipsarevića i koristi već prvu brejk priliku, za prednost od 6-5. Francuz u sledećem gemu servira bez greške i osvaja set rezultatom 7-5.\nU drugom delu bolje startuje srpski teniser, koristi treću brejk priliku u četvrtom gemu, a potom osvaja još jedan gem za velikih 4-1 na polovini drugog seta. Međutim, mali broj mečeva ove godine za Janka bio je vidljiv, te je naš teniser malo popustio u nastavku i dozvolio rivalu da u sedmom gemu napravi ribrejk, a potom mu još jednom oduzme servis za potpuni preokret 5-4. U desetom gemu Žil Simon nije imao većih problema da završi meč i postavi konačnih 6-4 u drugom periodu.